Q=1	C=0	SS=0	LS=0	PS=0	DC=0	LC=0	SD=0	BS=56	G0=154	G1=113	G2=51	DLID=ber_Latn	BODY=Kabyle Bible (NT): 1 Corinthians\nKabyle Bible: 1 Corinthians\n1:1 Nekk Bulus, iwumi i d-issawel Sidi Ṛebbi s lebɣi-ines iwakken ad iliɣ d amceggeɛ n Ɛisa Lmasiḥ akk-d gma-tneɣ Sustin,\n1:2 i tejmaɛt n Sidi Ṛebbi i gellan di temdint n Kurintus, i wid i d-yextaṛ Sidi Ṛebbi s Ɛisa Lmasiḥ ad ilin d imqedsen, d wid akk yellan di mkul amkan ineddhen s yisem n Sidna Ɛisa Lmasiḥ, i gellan d Ssid-nsen d Ssid nneɣ :\n1:3 ṛṛeḥma ț-țalwit a wen-d țțunefkent s ɣuṛ Ṛebbi Baba-tneɣ akk-d Sidna Ɛisa Lmasiḥ.\n1:4 Zgiɣ țḥemmideɣ Sidi Ṛebbi fell-awen ɣef ṛṛeḥma i wen-d-yefka s Ɛisa Lmasiḥ,\n1:5 axaṭer yis i kkun-id yeṛzeq s mkul lxiṛ, ama s wawal-is ama s tmusni-ines,\n1:6 imi cchada ɣef Lmasiḥ tṛeṣṣa nezzeh deg-wen.\n1:7 Daymi ur kkun-ixuṣṣ wacemma n lxiṛ s ɣuṛ Ṛebbi, kunwi yețṛaǧun ass i deg ara d-yuɣal Ssid-nneɣ.\n1:8 A kkun isseǧhed alamma ț-țaggara iwakken a d-tbanem mbla lɛib ass n tuɣalin n Ɛisa Lmasiḥ.\n1:9 Sidi Ṛebbi yețțaṭaf deg wawal-is ; d nețța i wen-d-issawlen iwakken aț-țɛicem s tdukli akk-d Mmi-s, Ɛisa Lmasiḥ Ssid-nneɣ.\n1:10 Ay atmaten, a kkun-nhuɣ s yisem n Ssid-nneɣ Ɛisa Lmasiḥ : msefhamet wway gar-awen, ur ilaq ara a d-yili beṭṭu gar-awen, ddukklet, sɛut yiwen uxemmem d yiwen n ṛṛay.\n1:11 Axaṭer ay atmaten, irgazen n wexxam n Kluwi ṣṣawḍen-iyi-d lexbaṛ belli ițțili-d umennuɣ gar-awen.\n1:12 Ayen bɣiɣ a d-iniɣ : sliɣ belli llan gar-awen wid yeqqaṛen :« nekk ddiɣ d Bulus », ma d wayeḍ yeqqaṛ : « nekk țekkiɣ d Abulus », wayeḍ daɣen : « nekk ddiɣ d Buṭrus », llan daɣen wid yeqqaṛen : « nekk țekkiɣ di Lmasiḥ ».\n1:13 Amek akka, tɣilem Lmasiḥ yebḍa ? Eɛni d Bulus i gețwasemmṛen fell-awen neɣ s yisem n Bulus i tețwaɣeḍsem ?\n1:14 Ad ḥemmdeɣ Ṛebbi imi ur sɣeḍseɣ ula d yiwen deg-wen anagar Krisbus d Gayus.\n1:15 Akka, yiwen deg-wen ur izmir a d-yini belli yețwaɣḍes s yisem-iw.\n1:16 Tella daɣen twacult n Stifanas, d nekk i ț-isɣeḍsen meɛna ur ḥsiɣ ara sɣeḍseɣ yiwen nniḍen dinna.\n1:17 Lmasiḥ ur iyi-d-iceggeɛ ara iwakken ad sɣeḍseɣ meɛna iceggeɛ iyi-d ad beccṛeɣ lexbaṛ n lxiṛ ; mačči s yimeslayen i d-yekkan si lefhama n wemdan iwakken ur tekkseɣ ara lqima i lmut n Lmasiḥ ɣef wumidag.\n1:18 Ț-țideț, abecceṛ n lmut n Lmasiḥ ɣef wumidag ț-țidderwect i wid iḍaɛen ; meɛna ɣuṛ-nneɣ nukni yellan deg webrid n leslak, ț-țazmert n Ṛebbi.\n1:19 Atan wayen i d-nnant tira iqedsen : Ad snegreɣ tamusni n imusnawen, ad rreɣ d ula+ c lefhama n wid ifehmen+ .\n1:20 Anda-t uɛeqli ? Anda-t umusnaw ? Anda-t uḥṛic ara d-isfehmen ayen ideṛṛun di lǧil-agi ? Ur d-isbeggen ara Sidi Ṛebbi belli tamusni n ddunit-agi d lehbala ?\n1:21 Imi at ddunit s lefhama-nsen ur ɛqilen ara tamusni n Sidi Ṛebbi, nețța yebɣa ad isellek wid yumnen yis s lexbaṛ-agi n lxiṛ i ḥesben wiyaḍ d lehbala.\n1:22 At Isṛail ssuturen lbeṛhanat, iyunaniyen țnadin tamusni ;\n1:23 ma d nukni nețbecciṛ Lmasiḥ, win akken yețțusemmṛen ɣef wumidag, yellan d țbehdila i wat Isṛail, d lehbala ɣer iyunaniyen.\n1:24 Meɛna wid iwumi i d-yessawel Sidi Ṛebbi, ama d at Isṛail ama d iyunaniyen, umnen belli d nețța i d Lmasiḥ, i ț-țazmert n Ṛebbi akk-d tmusni-ines.\n1:25 Axaṭer ayen akken ḥesben yemdanen d lehbala n Sidi Ṛebbi, ț-țamusni iṣeḥḥan akteṛ n tmusni n yemdanen, ayen ḥesben daɣen d feccal n Sidi Ṛebbi, yeɣleb lǧehd n yemdanen.\n1:26 Walit ay atmaten, kunwi iwumi d-yessawel Sidi Ṛebbi : ur llin gar-awen aṭas n wid yesɛan tamusni n ddunit, ur llin aṭas n wid yesɛan imukan ɛlayen, ur llin daɣen aṭas inaṣliyen yesɛan lqima tameqqrant ;\n1:27 meɛna Sidi Ṛebbi yextaṛ ayen yellan d lehbala ɣer wemdan iwakken ad isneḥcam imusnawen, yextaṛ ayen ur nesɛi tazmert di ddunit iwakken ad isneḥcam wid iǧehden.\n1:28 Sidi Ṛebbi yextaṛ ayen ur nesɛi azal, yețwaḥeqṛen di ddunit akk-d wayen yețwaḥesben d ulac, iwakken ad isseɣli lqima n wayen yesɛan azal ɣer yemdanen.\n1:29 Akka, yiwen ur izmir ad izuxx zdat Sidi Ṛebbi.\n1:30 Imi d Sidi Ṛebbi i kkun-isdukklen d Ɛisa Lmasiḥ, d nețța i ɣ-yuɣalen d lefhama i d yekkan s ɣuṛ Sidi Ṛebbi. Yis i ɣ yerra Sidi Ṛebbi d iḥeqqiyen, iṣeffa tikli-nneɣ, yefda-yaɣ-d si ddnub.\n1:31 Am akken yura di tira iqedsen : Win yebɣan ad izuxx, ad izuxx s lecɣal n Ṛebbi.\n2:1 Daymi ay atmaten mi n-ṛuḥeɣ ɣuṛ wen iwakken a wen mmeslayeɣ ɣef lbaḍna n Sidi Ṛebbi, ur a wen mmeslayeɣ ara s yimeslayen yeččuṛen d zzux neɣ s tmusni yessewhamen.\n2:2 Axaṭer ur nudaɣ ara a d mmeslayeɣ gar-awen ɣef wayen nniḍen anagar ɣef Ɛisa Lmasiḥ ; Ɛisa Lmasiḥ i gețwaṣemmṛen ɣef wumidag.\n2:3 Ula d nekk asmi lliɣ ɣuṛ-wen, lliɣ fecleɣ, kukraɣ yerna tekcem-iyi tugdi.\n2:4 Ayen i wen-slemdeɣ d wayen i wen-beccṛeɣ ur yebni ara ɣef tmusni n wemdan, lameɛna d ayen yebnan ɣef tezmert n Ṛṛuḥ iqedsen.\n2:5 Akka, liman-nwen ur yețrus ara ɣef tmusni n yemdanen, meɛna ɣef tezmert n Sidi Ṛebbi.\n2:6 Nesselmad tamusni-agi i wid yesɛan liman iǧehden ; tamusni-agi, mačči ț-țamusni n ddunit-agi neɣ ț-țin n tezmar n igelliden n ddunit-agi iteddun ɣer nnger.\n2:7 Nețbecciṛ tamusni n Sidi Ṛebbi yellan d lbaḍna yeffren ɣef yemdanen, i ghegga si zik i lɛezz-nneɣ.\n2:8 Ula d yiwen deg igelliden n zzman-agi ur ț-yessin, lemmer ssnen-ț tili ur semmṛen ara Bab n tmanegt ɣef wumidag.\n2:9 Am akken i t-id-nnant tira iqedsen : Ayen ur twala tiṭ, ayen ur yesli umeẓẓuɣ+ , ayen ɣef ur ixemmem ara wemdan,+ d ayen i ghegga Sidi Ṛebbi i wid i t-iḥemmlen+ .\n2:10 Sidi Ṛebbi ibeggen-aɣ-t-id i nukni s Ṛṛuḥ iqedsen. Axaṭer Ṛṛuḥ iqedsen yezmer ad iẓer ulamma d lecɣal yeffren n Sidi Ṛebbi.\n2:11 Anwa i geẓran ayen yellan deg wul n wemdan ? Anagar ṛṛuḥ-ines i geẓran ayen yellan deg wul-is. Yiwen ur yessin daɣen ixemmimen n Ṛebbi anagar Ṛṛuḥ n Sidi Ṛebbi.\n2:12 Nukni mačči d ṛṛuḥ n ddunit i neqbel, meɛna d Ṛṛuḥ i d-yekkan s ɣuṛ Sidi Ṛebbi, iwakken a nissin ayen akk i ɣ-d-yefka s ṛṛeḥma-ines.\n2:13 Nukni ur nețmeslay ara s yimeslayen i tesselmad tmusni n wemdan, meɛna nețmeslay s yimeslayen i ɣ-isselmad Ṛṛuḥ n Sidi Ṛebbi. Akka i nessefham tideț n Ṛṛuḥ iqedsen i wid yesɛan Ṛṛuḥ-agi.\n2:14 Amdan ițeddun s lɛeqliya n ddunit ur iqebbel ara ayen i d-ițțasen s ɣuṛ Ṛṛuḥ n Sidi Ṛebbi imi ɣuṛ-es ayagi d lehbala ; ur yezmir ara a t-yissin axaṭer s Ṛṛuḥ n Sidi Ṛebbi i nezmer a t-nefhem.\n2:15 Amdan yesɛan Ṛṛuḥ iqedsen n Sidi Ṛebbi yezmer ad ifhem kullec, ma d nețța, yiwen ur izmir a t-iḥaseb.\n2:16 Akken yura di tira iqedsen : Anwa i gessnen ixemmimen n+ Sidi Ṛebbi,+ anwa i gzemren a t-yenhu + ? Ma d nukni, nesɛa axemmem n Lmasiḥ.\n3:1 Ay atmaten, ur ufiɣ ara amek ara wen-mmeslayeɣ am akken țmeslayeɣ i yemdanen yesɛan Ṛṛuḥ iqedsen, meɛna mmeslayeɣ-awen am yemdanen n ddunit, am wid yellan d arrac deg ubrid n Lmasiḥ.\n3:2 Fkiɣ-awen ayefki mačči d aɣṛum axaṭer aɣṛum ur as-tezmirem ara, yerna ar tura ur as-tezmirem ara, mazal-ikkun tețɛicim s lebɣi n tnefsit nwen.\n3:3 Imi mazal gar-awen tismin d umceččew, tbeggnem-d belli mazal ikkun tețɛicim s lɛeqliya-nwen yerna tleḥḥum am yemdanen n ddunit.\n3:4 M'ara yini yiwen deg-wen : « nekk ddiɣ d Bulus », wayeḍ ad yini : « Nekk țekkiɣ d Abulus » ; eɛni ayagi mačči d lɛeqliya n ddunit ?\n3:5 D acu-t Abulus, d acu-t Bulus ? D iqeddacen kan i kkun-id-yewwin aț-țamnem s Lmasiḥ ! Yal yiwen deg-nneɣ ixeddem ayen i s-d-yefka Sidi Ṛebbi a t-yexdem.\n3:6 Nekk ẓẓiɣ imɣi, Abulus issew-it, meɛna d Sidi Ṛebbi i t-issegman.\n3:7 Ihi mačči d win ițeẓẓun neɣ d win yesswayen i gesɛan azal meɛna d Sidi Ṛebbi yessegmuyen.\n3:8 Win ițeẓẓun d win yesswayen ɛedlen ; mkul yiwen a s-yerr Sidi Ṛebbi s wakken yuklal di lxedma-s.\n3:9 Axaṭer aql-aɣ neddukkel d iqeddacen ɣef lecɣal n Sidi Ṛebbi. Kunwi d iger i gxeddem Sidi Ṛebbi, d axxam i gbennu.\n3:10 S ṛṛeḥma i yi-d-yefka Sidi Ṛebbi, am umusnaw n lebni, nekk sserseɣ lsas, wayeḍ yebna fell-as ; meɛna yal yiwen ad iḥader amek ara yebnu.\n3:11 Yiwen ur izmir ad issers lsas nniḍen deg wemkan n win yersen yakan : Ɛisa Lmasiḥ.\n3:12 Ma yella win yebnan ɣef lsas-agi ama s ddheb, ama s lfeṭṭa, ama s yeẓra ɣlayen, ama s wesɣaṛ neɣ s wusaɣuṛ d walim,\n3:13 mkul yiwen a d-iban ccɣel-is ass n lḥisab, axaṭer mkul ccɣel ad iɛeddi di tmes ; ț-țimes ara d-ibeggnen lecɣal n yal yiwen ma seḥḥan neɣ ur ṣeḥḥan ara.\n3:14 Win yebnan ɣef lsas, ur t-tečči ara tmes wayen akken yebna, a t-id-yaweḍ lxiṛ ameqqran ;\n3:15 ma d win iwumi tečča tmes wayen yexdem, a s-iṛuḥ lxiṛ-is ; ma d nețța ad ițțusellek, am win izegren times imneɛ.\n3:16 Ur teẓrim ara belli kunwi d lǧameɛ n Sidi Ṛebbi i tellam ? Ur teẓrim ara belli Ṛṛuḥ-is yezdeɣ deg-wen ?\n3:17 Ihi win yesseɣlin axxam n Sidi Ṛebbi, Sidi Ṛebbi a t-isseɣli axaṭer axxam n Sidi Ṛebbi d imqeddes, d kunwi i d axxam-is.\n3:18 Ḥadret ad yili win ara iɣuṛṛen iman-is ! Ma yella gar-awen win iḥesben iman-is d aɛeqli di ddunit-a, ilaq ad yuɣal d amehbul iwakken ad yili d aɛeqli.\n3:19 Axaṭer tamusni n ddunit-agi, ɣer Sidi Ṛebbi d lehbala. Tira iqedsen nnant-ed : Sidi Ṛebbi yețțeṭṭef imusnawen di tḥila-nsen.\n3:20 Yura daɣen : Sidi Ṛebbi yessen ixemmimen n imusnawen, yeẓra belli d ixemmimen ur nesɛi azal.\n3:21 Ḥadret ad yili win ara izuxxen s yemdanen, axaṭer kullec d ayla nwen ;\n3:22 Bulus, Abulus neɣ Buṭrus, ddunit, tudert, lmut, lweqt-a d lweqt i d-iteddun, kullec d ayla-nwen ;\n3:23 kunwi d ayla n Lmasiḥ, Lmasiḥ d ayla n Sidi Ṛebbi.\n4:1 Ilaq a ɣ-ḥesben yemdanen belli d iqeddacen kan n Lmasiḥ i nella, d wid i gwekkel Sidi Ṛebbi i wessefhem n lbaḍna-ines.\n4:2 Acu i nețṛaǧu deg win i nwekkel ɣef lḥaǧa ? Nețṛaǧu a nețkel fell-as !\n4:3 Nekk, ur iyi-d-tewqiɛ ara ma yella tesḍelmem-iyi kunwi neɣ ma isseḍlem-iyi ccṛeɛ n yemdanen ; nekk daɣen ur sḍelmeɣ ara iman-iw,\n4:4 ɣas akken ur iyi-isseḍlem ara wul-iw, mačči d ayagi ara d-isbeggnen belli d aḥeqqi i lliɣ, axaṭer d Sidi Ṛebbi ara yi-ḥasben.\n4:5 Daymi ur țḥasabet ara uqbel lweqt, uqbel tuɣalin n Ssid-nneɣ ; d nețța ara d-isbeggnen s tafat-is ayen yeffren di ṭṭlam, ara d-ibeggnen daɣen ayen yeffren deg wulawen. Imiren yal yiwen ad isɛu ccan yuklal ɣer Sidi Ṛebbi.\n4:6 Ay atmaten, ayen akka i d-nniɣ fell-i akk-d Abulus nniɣ-t-id iwakken aț-țfehmem lmeɛna n lemtel-agi : « Ur țɛeddit ara akkin i tilas n wayen yuran » ; ilaq yiwen ur ixeddem lxilaf ger yemdanen, iwakken ad izuxx s yiwen deg-sen.\n4:7 Ihi anwa i k-yessulin ccan sennig wiyaḍ ? Acu ur k-d-nekki ara s ɣuṛ Ṛebbi deg wayen akk tesɛiḍ ? Imi d nețța i k-d-yefkan, acuɣeṛ i tețcekkiṛeḍ iman-ik am akken mačči s ɣuṛ-es i k-d-yekka ?\n4:8 Atan teṛwam yakan, tuɣalem d imeṛkantiyen ! Tuɣalem d imḍebbṛen mbla nukni, acḥal bɣiɣ lemmer ț-țideț tzemrem i yiman-nwen iwakken a nḍebbeṛ s tdukli !\n4:9 Nukni yellan d imceggɛen n Lmasiḥ, yefka-yaɣ Ṛebbi imukan ineggura ; aql-aɣ am wid ibuṣan, am wid i tețɛassa lmut, tfeṛṛeǧ deg-nneɣ ddunit meṛṛa, am lmalayekkat, am yemdanen.\n4:10 Nukni d imehbal ɣef ddemma n Lmasiḥ, ma d kunwi d iɛeqliyen di tikli-nwen akk-d Lmasiḥ ! Nukni nefcel, kunwi tesɛam tazmert ; nukni nețwaḥqeṛ ma d kunwi tesɛam ccan !\n4:11 Ar tura, aql-aɣ neqqim i laẓ d fad, neɛra, nețwet, nețmenṭar si tama ɣer tayeḍ ;\n4:12 nețɛețțib iman nneɣ a nexdem iwakken a d-nawi aɣṛum-nneɣ s ifassen-nneɣ. M'ara ɣ-reggmen nukni nețbarak-iten, m'ara ɣ-țqehhiṛen nukni nețțawi-yasen,\n4:13 m'ara d-inin ayen n diri fell-aneɣ nenehhu-ten. Ar tura ḥesben-aɣ am iḍumman n ddunit, am ineggura n yemdanen.\n4:14 Ur wen-d-uriɣ ara ayagi iwakken a kkun-sneḥcameɣ, meɛna iwakken a kkun-sfehmeɣ am arraw iw i ḥemmleɣ.\n4:15 Ɣas ma llan ɛecṛa alaf yemdanen i kkun isselmaden deg webrid n Lmasiḥ, yiwen n baba-twen kan i tesɛam di Lmasiḥ, imi d nekk i kkun-id-yewwin ɣer webrid n Lmasiḥ s Lexbaṛ n lxiṛ.\n4:16 A kkun-weṣṣiɣ ihi aț-țeddum am akken ddiɣ nekkini.\n4:17 Ɣef wayagi i wen-ceggɛeɣ Timuti, mmi eɛzizen di Lmasiḥ, iḍuɛen Sidi Ṛebbi iwakken a wen-d-yesmekti amek i leḥḥuɣ deg webrid n Lmasiḥ, akken i t-sselmadeɣ di mkul tajmaɛt n watmaten.\n4:18 Kra deg-wen ikcem-iten zzux, ɣilen ur n-țṛuḥuɣ ara a kkun-ẓreɣ ?\n4:19 Meɛna ma yebɣa Sidi Ṛebbi, qṛib a n-aseɣ ɣuṛ-wen. Ad ẓreɣ widak-agi yețzuxxun, mačči d imeslayen-nsen kan iwumi ara ḥesseɣ meɛna ad waliɣ ayen iwumi izemren.\n4:20 Axaṭer tazmert n tgeldit n Sidi Ṛebbi mačči d imeslayen kan ara ț-id-isbeggnen, meɛna d lecɣal.\n4:21 D acu i tebɣam ? A n-aseɣ ɣuṛ wen s uɛekkaz, neɣ s wul yeččuṛen d leḥmala akk-d leḥnana ?\n5:1 Di mkul amkan nesla yedṛa leḥṛam d ameqqran gar-awen, d ayen ur nețțaf ara ulamma ger leǧnas nniḍen, tessawḍem armi yiwen deg-wen yețɛic di leḥṛam akk ț-țmeṭṭut n baba-s !\n5:2 Yerna mazal-ikkun tețzuxxum ! Ilaq-awen aț-țilim di leḥzen, argaz i gxeddmen annect-agi ilaq a t tessufɣem si gar-awen ;\n5:3 ma d nekk, ɣas beɛdeɣ fell-awen leɛqel-iw yella yid-wen ; atan sḍelmeɣ win ixedmen lɛaṛ-agi am akken lliɣ yid-wen.\n5:4 S yisem n Sidna Ɛisa, s tezmert is, nnejmaɛet aql-i yid-wen :\n5:5 ssufɣet akkin argaz am wagi, sellmet-eț i tezmert n Cciṭan ad issenger lǧețța-s iwakken ṛṛuḥ-is ad ițwasellek ass n tuɣalin n Ssid-nneɣ Ɛisa.\n5:6 A wen-d-iniɣ : zzux-agi-nwen ur imɛin ara ! Eɛni ur tessinem ara lemtel i d-yeqqaṛen belli cwiṭ n yiɣes n temtunt yessalay arukti meṛṛa ?\n5:7 Ssizdeget iman-nwen, kkset si gar-awen tamtunt ( iɣes ) taqdimt n ddnub iwakken aț-țilim d arukti ajdid yeṣfan. Ț-țideț d arukti ajdid yeṣfan i tellam, axaṭer Tafaska-nneɣ tebda, imi Lmasiḥ yellan d izimer nneɣ n leslak yefka iman-is d asfel.\n5:8 Tura ihi a nkemmel lɛid weɣṛum mbla tamtunt ( iɣes ), mačči s temtunt-nni ixesṛen yellan d ddnub akk-d cceṛ, meɛna s weɣṛum ur nesɛi tamtunt ( iɣes ) yellan d ṣṣfa akk-d tideț.\n5:9 Di tebṛaț-nni i wen-n-uriɣ, nniɣ awen-d ur țeddut ara d wid yețɛicin di leḥṛam.\n5:10 Ur wen-d-nniɣ ara annect-agi ɣef wat ddunit yețɛicin di leḥṛam, yeččuṛen d ṭṭmeɛ, d lexdeɛ ț-țukeṛda, yețɛebbiden lmeṣnuɛat am Ṛebbi, neɣ m'ulac ilaq-awen aț-țeffɣem si ddunit-agi.\n5:11 Meɛna nniɣ-awen-d : ur țemxalaḍet ara d win yețțarran iman-is d amasiḥi yili nețța yețɛici di leḥṛam, yeččuṛ d ṭṭmeɛ, d lexdeɛ, iheddeṛ ɣef wiyaḍ, iɛebbed lmeṣnuɛat, d asekṛan, d amakar. Ur țɣimit ara d wergaz am agi ulamma ɣer lqut.\n5:12 Acu ara ɣ-yawin a nḥaseb wid n beṛṛa ? Eɛni mačči d wid yellan gar-awen i glaq aț-țḥasbem ?\n5:13 Wid n beṛṛa d Ṛebbi ara ten-iḥasben. Meɛna akken yura di tira iqedsen : Stixṛet amcum si gar-awen.\n6:1 Ma yella yiwen deg-wen yebɣa ad iccetki ɣef gma-s, amek ara iṛuḥ a t-icaṛeɛ zdat wid ur numin ara s Lmasiḥ, mačči zdat wid yumnen am nețța ?\n6:2 Eɛni ur teẓrim ara d wid yumnen s Lmasiḥ ara iḥasben at ddunit ? Ma yella ihi d kunwi ara iḥasben at ddunit, amek ur tețțizmirem ara aț-țefrum timsalin timecṭuḥin ?\n6:3 Ur teẓrim ara belli a nḥaseb lmalayekkat ? Anda ara d-banent temsalin n ddunit-agi !\n6:4 Ma d kunwi m'ara yili lxilaf gar-awen, tețṛuḥum ɣer wid ur numin ara s Lmasiḥ iwakken ad frun tilufa-nwen !\n6:5 Ur tețneḥcamem ara ! Eɛni ulac ula d yiwen n wergaz ifehmen gar awen, i gzemren ad ifru timsalin ger watmaten ?\n6:6 Meɛna kunwi atan wa yețcetki ɣef wa, yerna ɣer wid ur numin ara s Lmasiḥ !\n6:7 Ihi amennuɣ i d-yețțilin gar awen, ițbeggin-ed lɛib-nwen. Acuɣeṛ ur tṣebbṛem ara axiṛ ad iɛeddi fell-awen lbaṭel, acuɣeṛ ur tețțaǧǧam ara iman-nwen aț-țețțuɛerrim ?\n6:8 Meɛna d kunwi i d imesbaṭliyen, tețɛerrim wiyaḍ ɣas akken d atmaten-nwen !\n6:9 Eɛni ur teẓrim ara belli wid ixeddmen lbaṭel ur keččmen ara ɣer tgelda n Sidi Ṛebbi ? Ur țɣuṛṛut ara iman-nwen axaṭer kra n win yețɛicin di leḥṛam neɣ wid iɛebbden lmeṣnuɛat, wid ixeddmen zzna, at leɛṛuṛ,\n6:10 wid yețțakren, wid itețțen ayla n medden, wid ireggmen, ixeddaɛen akk-d isekṛanen, ur keččmen ara tagelda n Sidi Ṛebbi.\n6:11 Akka i llan yakan kra deg-wen uqbel ad amnen. Meɛna ddnub-nwen yurad, tețwaxtaṛem iwakken aț-țilim d ayla n Sidi Ṛebbi, tuɣalem d iḥeqqiyen zdat Ṛebbi s yisem n Ssid-nneɣ Ɛisa Lmasiḥ akk-d Ṛṛuḥ iqedsen n Sidi Ṛebbi, Illu-nneɣ.\n6:12 Kra deg-wen qqaṛen : « Ɣuṛ-i kullec d leḥlal », meɛna mačči d kullec i kkun-inefɛen ; zemreɣ a d-iniɣ : kullec d leḥlal ɣuṛ-i, meɛna ur țțaǧaɣ ara lḥaǧa a yi-temlek.\n6:13 Lqut yella-d i wɛebbuḍ, aɛebbuḍ yella-d i lqut ; a d-yas wass i deg ara ten-yessenger Sidi Ṛebbi i sin. Meɛna lǧețța ur d-tețwaxleq ara i yir tikli, tețwaxleq-ed iwakken aț-țqeddec ɣef Sidi Ṛebbi i ț-isedduyen.\n6:14 Sidi Ṛebbi i d-yessekren Sidna Ɛisa si ger lmegtin, a ɣ-d-isseḥyu ula d nukni s tezmert-is.\n6:15 Ur teẓrim ara belli lǧețțat-nwen d lemfaṣel n Lmasiḥ ? Eɛni zemreɣ a d-ddmeɣ lemfaṣel n Lmasiḥ iwakken a ten-erreɣ d lemfaṣel n tmeṭṭut ixeddmen asekkak yeɛni zzna ? Ur zmireɣ ara !\n6:16 Ur teẓrim ara belli win ara yeznun nețța akk-d yir tameṭṭut ad yuɣal yid-es d yiwen ? Akken yura di tira iqedsen : Di sin ad uɣalen d yiwet n lǧețța.\n6:17 Akka daɣen win ara iḥemmlen Lmasiḥ ad yili yid-es s yiwen n Ṛṛuḥ.\n6:18 Xḍut i yir tikli ! Kra n ddnub i gezmer a t-ixdem wemdan ițɣimi beṛṛa n lǧețța-s, ma d win ara ixedmen zzna yessewsex lǧețța-s.\n6:19 Ur teẓrim ara daɣen belli Ṛṛuḥ iqedsen yezdeɣ di lǧețțat-nwen ? Ṛṛuḥ-nni i wen-d-ițțunefken s ɣuṛ Sidi Ṛebbi ? Ur teẓrim ara belli ur tețțalasem ara deg yiman-nwen ?\n6:20 Axaṭer yella win i kkun-id-ifdan s wazal d ameqqran, ɣlayen. Ɛuzzet ihi Sidi Ṛebbi di lǧețțat-nwen.\n7:1 A nɛeddit tura ɣer isteqsiyen i yi-d-tefkam di tebṛaț-nwen teqqaṛem : « D ayen yelhan i wergaz m'ur yezwiǧ ara ».\n7:2 Ț-țideț, meɛna iwakken ur d-yețțili ara leḥṛam, axiṛ-as i wergaz ad yesɛu tameṭṭut-is, axiṛ-as i tmeṭṭut aț-țesɛu argaz-is.\n7:3 Argaz ilaq ad ixdem lebɣi i tmeṭṭut-is, tameṭṭut daɣen ilaq aț-țexdem lebɣi i wergaz-is.\n7:4 Tameṭṭut ur tezmir ara aț-țexdem ayen tebɣa s lǧețța-s, axaṭer lǧețța-s d ayla n wergaz-is ; argaz daɣen ur yezmir ara ad yexdem ayen i gebɣa s lǧețța-s, axaṭer lǧețța-s d ayla n tmeṭṭut-is.\n7:5 Ur țemyagit ara gar-awen anagar ma yella temsefhamem iwakken aț-țeǧǧem kra n wussan i tẓallit ; imiren ddukklet daɣen ; ḥadret a wen-yaf Cciṭan abrid a kkun-iɣuṛṛ ma yella ur tezmirem ara aț-țeṭṭfem iman-nwen.\n7:6 Ayagi mačči d lameṛ i wen-fkiɣ, meɛna d aweṣṣi kan i kkun-weṣṣaɣ.\n7:7 Lemmer ufiɣ medden akk ad ilin am nekk, meɛna mkul yiwen d acu i s-d-ifka Sidi Ṛebbi, wa yefka-yas-d aya, wayeḍ yefka-yas-d ayen nniḍen.\n7:8 I wid ur nezwiǧ ara akk-d tuǧǧal a sen-iniɣ : yelha-yasen ma qqimen am nekk.\n7:9 Meɛna m'ur zmiren ara ad ṭṭfen iman-nsen, ad zewǧen axiṛ. Axiṛ-asen ad zewǧen wala aț-țecɛel tmes deg wulawen-nsen.\n7:10 A d-fkeɣ lameṛ i imasiḥiyen izewǧen ; lameṛ-agi mačči s ɣuṛ-i i d-yekka meɛna s ɣuṛ Sidi Ṛebbi : tameṭṭut izewǧen ur ilaq ara aț-țeǧǧ argaz-is :\n7:11 ma yella teǧǧa-t, ur s-ilaq ara aț-țɛawed zzwaǧ. Neɣ ma tebɣa, tezmer aț-țemṣalaḥ yid-es aț-țuɣal ɣuṛ-es. Argaz daɣen ur s-ilaq ara ad yebru i tmeṭṭut-is.\n7:12 Ɣef wayen yeɛnan wiyaḍ atan wayen zemreɣ a d-iniɣ ( ayagi s ɣuṛ-i mačči s ɣuṛ Sidi Ṛebbi ) : ma yella yiwen seg watmaten yesɛa tameṭṭut ur numin ara s Lmasiḥ yili teqbel aț-țeqqim d wergaz-is, ur ilaq ara a s-yebru ;\n7:13 akken daɣen, tameṭṭut tamasiḥit yesɛan argaz ur numin ara s Lmasiḥ yili yeqbel ad iɛic yid-es, ur ilaq ara aț-țerwel fell-as.\n7:14 Axaṭer argaz ur numin ara s Lmasiḥ yella seddaw leɛnaya n Sidi Ṛebbi s tmeṭṭut-is yumnen ; daɣen tameṭṭut ur numin ara s Lmasiḥ, tella seddaw leɛnaya n Sidi Ṛebbi s wergaz-is yumnen ; neɣ m'ulac dderya-nsen ad țwaḥesben d dderya n leḥṛam nutni yellan d dderya n leḥlal.\n7:15 Ma yella win ur numin ara s Lmasiḥ yebɣa ad imfaṛaq akk-d tmeṭṭut-is i gumnen, neɣ tameṭṭut ur numin ara s Lmasiḥ tebɣa aț-țemfaṛaq akk-d wergaz-is i gumnen, zemren ad mfaṛaqen ; argaz-nni neɣ tameṭṭut-nni yellan d imasiḥiyen ur d-yeqqim wayen i ten-icerken, axaṭer Sidi Ṛebbi yessawel aɣ-d iwakken a nɛic di lehna.\n7:16 Yerna amek i teẓriḍ kemm a tameṭṭut tamasiḥit belli tzemṛeḍ aț-țselkeḍ argaz-im ? Neɣ amek i teẓriḍ kečč ay argaz amasiḥi belli tzemreḍ aț-țselkeḍ tameṭṭut-ik ?\n7:17 Ilaq yal yiwen ad yelḥu s wayen i s-d-yefka Sidi Ṛebbi, yerna ad yeqqim di lḥala i deg yella asmi i s-d-yessawel. Akka i țweṣṣiɣ tijmuyaɛ n watmaten meṛṛa.\n7:18 Ma yella walebɛaḍ yuɣ-it lḥal yexten mi s-d-yessawel Sidi Ṛebbi, ilaq ad yeqqim akken yella ; ma yella walebɛaḍ ur yextin ara asmi i s-d-yessawel Sidi Ṛebbi, ur ilaq ara ad yexten.\n7:19 Yexten walebɛaḍ neɣ ur yextin ara ulac deg-s ; ayen yesɛan azal d ṭṭaɛa n lumuṛat n Sidi Ṛebbi.\n7:20 Ilaq yal yiwen ad iqqim akken i t-id-yufa lḥal asmi i s-d-yessawel Sidi Ṛebbi.\n7:21 D akli i telliḍ asmi i k-d yessawel Sidi Ṛebbi ? Ur țxemmim ara, meɛna ma tusa-yak-ed teswiɛt i deg tzemreḍ aț-țesɛuḍ tilelli, faṛes-iț.\n7:22 Axaṭer akli iwumi d-yessawel Sidi Ṛebbi yuɣal d win yesɛan tilelli ɣer Sidi Ṛebbi ; daɣen amdan aḥuṛṛi iwumi d-yessawel Sidi Ṛebbi yuɣal d akli n Lmasiḥ.\n7:23 Yella win ixelṣen fell-awen iwakken aț-țilim d iḥuṛṛiyen, ihi ur țțuɣalet ara d aklan n yemdanen.\n7:24 Ihi ay atmaten, ilaq yal yiwen ad yeqqim zdat Ṛebbi di lḥala i deg yella asmi s-d-yessawel.\n7:25 Ɣef wayen yeɛnan wid ur nezwiǧ ara, Sidi Ṛebbi ur d-yenni kra fell-asen, meɛna a wen-d-fkeɣ ṛṛay-iw, nekk yerra Sidi Ṛebbi s ṛṛeḥma-ines tameqqrant d argaz yuklalen lețkal.\n7:26 Ɣuṛ-i d ayen yelhan i wergaz ma yeqqim akken yella ɣef ddemma n lweqt-agi iweɛṛen.\n7:27 Ma txeḍbeḍ tameṭṭut, ur țnadi ara a ț-teǧǧeḍ ; m'ur tezwiǧeḍ ara, ur țnadi ara aț-țzewǧeḍ.\n7:28 Tura ma yella ilemẓi neɣ tilemẓit zewǧen, ur wwin ara ddnub ; meɛna wid ara izewǧen ad ṛwun lḥif di tudert-nsen ; nekk mačči d ayen i wen-mennaɣ.\n7:29 Atan wayen ara d-iniɣ ay atmaten : lweqt ițțazal, drus i d iqqimen, wid izewǧen ilaq ad ilin am akken ur zwiǧen ara,\n7:30 wid yețrun ad ilin am akken ur țrun ara, wid ifeṛḥen am akken ur fṛiḥen ara, wid yețțaɣen am akken ur sɛin ara.\n7:31 Wid yesɛan nnfeɛ di ddunit-agi am akken ur t-sɛin ara axaṭer ddunit-agi ur tețdum ara.\n7:32 Ur bɣiɣ ara aț-țesɛum iɣeblan. Win ur nezwiǧ ara ițxemmim i lecɣal n Sidi Ṛebbi, yețnadi kan ad yeɛǧeb Sidi Ṛebbi ;\n7:33 meɛna win izewǧen yețxemmim ɣef lecɣal n ddunit, yețnadi ad yeɛǧeb i tmeṭṭut-is ; ul-is yebḍa ɣef sin.\n7:34 Akken daɣen tameṭṭut ur nezwiǧ ara akk-d țlemẓit ; țxemmiment kan ɣef lecɣal n Sidi Ṛebbi iwakken ad ilint ț-țiqeddacin-ines s lǧețțat-nsent d ṛṛuḥ-nsent ; meɛna tin izewǧen tețxemmim kan ɣef lecɣal n ddunit d wamek ara teɛǧeb i wergaz-is.\n7:35 Ur wen-d-nniɣ ara ayagi iwakken a kkun-kellxeɣ meɛna nniɣ awen-t-id i nnfeɛ-nwen axaṭer bɣiɣ aț-țeddum s tikli yelhan, yeṣfan iwakken aț-țeṭṭfem deg webrid n Lmasiḥ mačči deg wayen nniḍen.\n7:36 Ma yella yiwen deg-wen ixḍeb tilemẓit, iḥar ur yezmir ara ad yeṛǧu ibɣa ad yezweǧ, mačči d ddnub ma yella yezweǧ.\n7:37 Ma d win iqesden s lebɣi-ines ur izeggej ara, ma yella yeẓra iman-is yezmer ad iṣbeṛ, d ayen yelhan i gexdem m'ur yezwiǧ ara.\n7:38 Ihi win izewǧen d ayen yelhan i gexdem, win ur nezwiǧ ara d ayen yelhan nezzeh.\n7:39 Tameṭṭut izewǧen ur tezmir ara aț-țeǧǧ argaz-is skud mazal-it yedder, ma yella yemmut, tezmer aț-țɛiwed zzwaǧ d win tebɣa, acu kan ilaq ad yili d win yumnen s Lmasiḥ am nețțat.\n7:40 Meɛna ɣef wakken walaɣ ma teqqim akken tella axiṛ-as, akken ara tesɛu lehna. Wagi d ṛṛay-iw nekk, ẓriɣ ula d nekk sɛiɣ Ṛṛuḥ n Sidi Ṛebbi.\n8:1 Ɣef wayen yeɛnan aksum n iseflawen i zellun i ssadaț, ț-țideț nesɛa akk tamusni, d acu kan tamusni tețțawi-d zzux i wemdan ma d leḥmala tesnernay deg-nneɣ laman ɣer Sidi Ṛebbi.\n8:2 Win i gɣilen yessen kra, urɛad yessin akken i glaq ad yissin.\n8:3 Meɛna win iḥemmlen Sidi Ṛebbi, Sidi Ṛebbi yessen-it.\n8:4 Ɣef wayen yeɛnan učči n weksum n iseflawen immezlen i lmeṣnuɛat, neẓra belli lmeṣnuɛat-agi ț-țikellax di ddunit axaṭer anagar yiwen n Ṛebbi i gellan.\n8:5 Ɣas qqaṛen aṭas n iṛebbiten i gellan ama deg igenni ama di lqaɛa, ( axaṭer ț-țideț ! Ɣuṛ-sen aṭas n iṛebbiten akk-d ssadaț i gellan)\n8:6 meɛna ɣuṛ-nneɣ nukni yiwen kan n Ṛebbi i gellan, d baba-tneɣ Ṛebbi i d-ixelqen kullec, ula d nukni d ayla-s. Anagar yiwen n Ssid i gellan : d Ɛisa Lmasiḥ, yis i d-yella kullec, yis daɣen i nedder ula d nukni.\n8:7 Aṭas ur nessin ara tideț-agi. Kra deg-sen i guɣen tannumi tețțen asfel n ssadaț, tura m'ara tețțen aksum-nni mazal ḥesben-t belli ț-țideț d asfel i ssadaț, neyya-nsen tenquqel, ḥussen am akken denben.\n8:8 Mačči d ayen yețmaččan ara ɣ-iqeṛṛben ɣer Ṛebbi. Ma nečča ur nerbiḥ acemma, m'ur nečči ara, ur aɣ-iṛuḥ wacemma.\n8:9 Ihi, ɛasset iman-nwen, ɣuṛ-wat tilelli-agi i tesɛam aț-țili d ugur n uɣelluy i wid ur neǧhid ara di liman.\n8:10 Axaṭer ma iwala-k-id walebɛaḍ ur neǧhid ara di liman, teqqimeḍ aț-țeččeḍ di lemqam kečč yessnen, amek tebɣiḍ ur yețṛuḥu ara ula d nețța ad yečč seg iseflawen-agi yemmezlen i ssadaț ?\n8:11 S wakka ihi, gma-k-agi ur neǧhid ara di liman, i ɣef yemmut Lmasiḥ , ɣef ddemma n tmusni-nni inek i geɣli.\n8:12 Imi tețțawim ddnub ɣef watmaten-nwen, tessexṛabem neyya-nsen, tdenbem ɣer Lmasiḥ.\n8:13 Ihi ma yella ayen ara ččeɣ izmer ad isseɣli gma di ddnub, ur țțuɣaleɣ ara maḍi ad ččeɣ lmakla-nni iwakken ur iɣelli ara.\n9:1 Eɛni ur zmireɣ ara ad xedmeɣ akken bɣiɣ ? Mačči d amceggeɛ n Lmasiḥ i lliɣ ? Ur ẓriɣ ara Sidna Ɛisa s wallen-iw ? Mačči d nekk i kkun-id-yewwin ɣer webrid n Lmasiḥ ?\n9:2 Ɣas wiyaḍ ur iyi-ḥsiben ara d amceggeɛ n Lmasiḥ, kunwi ur tezmirem ara a yi-tnekkṛem axaṭer ț-țikli-nwen akk-d Lmasiḥ i d țbut belli d Lmasiḥ i yi-d-iceggɛen.\n9:3 Atan wamek țțaraɣ i wid i yi-sseḍlamen :\n9:4 Eɛni ur aɣ-d-iṣaḥ ara a nečč, a nsew nukni s imceggɛen n Lmasiḥ ?\n9:5 Ur sɛiɣ ara lḥeqq ad aɣeɣ tameṭṭut yumnen aț-țețțeddu yid-i am akken xeddmen imceggɛen nniḍen n Lmasiḥ d watmaten n Ssid-nneɣ akk-d Buṭrus ?\n9:6 Neɣ d nekk kan akk-d Barnabas i glaqen a nexdem iwakken a d-nawi aɣṛum nneɣ ?\n9:7 Yella wass i deg teslam belli aɛeskṛi ilaq ad ixelleṣ m'ara d-isɛeddi lɛeskeṛ ? Anwa ara yeẓẓun tara ur itețț ara si tẓuṛin-is ? Ulac ameksa ara yeksen taqeḍɛit n lmal ur itess ara seg uyefki-ines !\n9:8 Tɣilem ayen akka i d-nniɣ d lɛaddat kan n yemdanen ? Ula d ccariɛa n Musa tenna-t-id !\n9:9 Axaṭer yura deg-s : Ur țțarat ara takmamt i wezger isserwaten nneɛma. Eɛni ɣef yezgaren i gḥebbeṛ Sidi Ṛebbi ?\n9:10 Mačči ɣef ddemma-nneɣ i d-yenna akka ? Ț-țideț, d nukni iwumi i d-yenna imeslayen-agi ! Ilaq win ikerrzen akk-d win yesserwaten ad ssirmen ad sɛun amur di lɣella nsen.\n9:11 Ma yella nezreɛ gar-awen lbaṛakat n Sidi Ṛebbi, d acu yellan ma nemger-ed s ɣuṛ-wen tamɛict nneɣ ?\n9:12 Ma twalam d lḥeqq ad meggren wiyaḍ s ɣuṛ-wen, eɛni mačči d nukni i gezwaren ? Meɛna nukni ur d-newwi acemma s ɣuṛ-wen, neṣbeṛ i kullec iwakken ur d-yețțili ara wugur i lexbaṛ n lxiṛ n Lmasiḥ.\n9:13 Ur teẓrim ara belli wid ixeddmen di lǧameɛ țțawin-d lqut-nsen si lǧameɛ ? Ur teẓrim ara daɣen lmuqeddem izellun i Ṛebbi iseflawen i d-țțawin medden, yețțawi amur-is seg-sen ?\n9:14 Akka daɣen i d-yenna Sidi Ṛebbi ɣef wid yețbecciṛen lexbaṛ n lxiṛ : di lexbaṛ n lxiṛ ara afen tamɛict-nsen.\n9:15 Nekk ur d-wwiɣ acemma s ɣuṛ wen, yerna ur d-uriɣ ara tabṛaț-agi iwakken a d-ssutreɣ lḥeqq-iw. Axiṛ-iyi lmut wala a yi-tețwakkes sebba-agi s wayes zemreɣ ad zuxxeɣ !\n9:16 Ur țzuxxuɣ ara s yiman-iw imi țbecciṛeɣ lexbaṛ n lxiṛ, axaṭer țwaḥeṛseɣ ad beccṛeɣ. A nnger-iw ma yella ur beccṛeɣ ara lexbaṛ-agi n lxiṛ.\n9:17 Lemmer xedmeɣ ayagi s lebɣi w sɛiɣ lḥeqq ad ssutreɣ lexlaṣ, meɛna d Ṛebbi i gḥettmen fell-i ccɣel-agi.\n9:18 Ihi, d acu i d lexlaṣ-iw ? D lfeṛḥ i seɛɛuɣ m'ara țbecciṛeɣ lexbaṛ n lxiṛ mbla lexlaṣ, mbla ma ssutreɣ lḥeqq-iw.\n9:19 Ɣas akken ur iyi-ițțalas yiwen kra ; rriɣ iman-iw d aqeddac n mkul yiwen iwakken a d-rebḥeɣ aṭas n yemdanen ɣer webrid n Lmasiḥ.\n9:20 Ɣer wat Isṛail rriɣ iman-iw am nutni iwakken a ten-id-rebḥeɣ ; ɣer wid yettabaɛen ccariɛa n Musa tebɛeɣ-ț am nutni iwakken a ten id rebḥeɣ, ɣas akken nekk ur lliɣ ara seddaw leḥkum n ccariɛa.\n9:21 Akka daɣen, m'ara iliɣ d wid ur nesɛi ara ccariɛa, țțaraɣ iman-iw am akken ur sɛiɣ ara ccariɛa iwakken a ten-id-rebḥeɣ, ɣas akken nekk sɛiɣ ccariɛa n Ṛebbi imi d Lmasiḥ i d ccariɛa-inu.\n9:22 Akk-d wid ur neǧhid ara deg webrid n Ṛebbi, uɣaleɣ am nutni, iwakken a ten-id-rebḥeɣ. Ddiɣ di lebɣi i mkul yiwen iwakken a d-sellkeɣ ulamma kra deg-sen.\n9:23 Ayagi akk xedmeɣ-t ɣef ddemma n lexbaṛ n lxiṛ iwakken ad sɛuɣ yid-sen amur.\n9:24 Di temzizla, teẓram belli deg wid akk yețțazalen deg wannar, yiwen kan ara irebḥen. Azzlet ihi iwakken aț-țrebḥem.\n9:25 Wid akk yețțazzalen, m'ara heggin iman-nsen i tazzla, țɛețțiben iman-nsen ; nutni țenɛețțaben iwakken a d-rebḥen cciɛa ur nețdum ara ; lameɛna nukni, nețɛețțib iman-nneɣ iwakken a nerbeḥ cciɛa ara idumen.\n9:26 Nekk ur țțazzaleɣ ara am win ur nesɛi ara lmeqsud, ur kkateɣ ara deg ubeḥri m'ara țnaɣeɣ ;\n9:27 meɛna țɛețțibeɣ lǧețța-inu, țɛassaɣ ɣef yiman-iw, axaṭer uggadeɣ nekk i gbeccṛen i wiyaḍ ad ɣliɣ, ad uɣaleɣ ɣer deffir.\n10:2 Țwaɣeḍsen meṛṛa di tagut-nni akk-d lebḥeṛ mi ddan d Sidna Musa,\n10:3 ččan meṛṛa seg yiwen lqut n Sidi Ṛebbi,\n10:4 swan meṛṛa si lɛinseṛ n Sidi Ṛebbi i d-iteffɣen seg wezṛu iteddun yid-sen ; azṛu-agi, d Lmasiḥ.\n10:5 Ɣas akken, aṭas seg-sen ur neɛǧib ara i Sidi Ṛebbi ; daymi i ten-tesseɣli lmut yiwen yiwen mi teddun deg unezṛuf.\n10:6 Ayen akken yedṛan yid-sen yeqqim-ed d lemtel i nukni, iwakken ur neṭṭamaɛ ara ayen n diri am akken i t-ṭṭamaɛen nutni.\n10:7 Ur țțilit ara am wid iɛebbden ssadaț akken xeddmen kra seg-sen, axaṭer am akken yura di tira iqedsen : Yeqqim wegdud ad yečč ad isew, mi gfukk yekker ad yezhu, ad yecḍeḥ.\n10:8 Ur ilaq ara daɣen a nxeddem leɛṛuṛ akken xeddmen kra seg-sen ; daymi deg yiwen n wass, lmut tečča tlata uɛecrin alef deg-sen.\n10:9 Ur ilaq ara a njeṛṛeb Sidi Ṛebbi akken i xedmen kra seg-sen, dɣa qqsen-ten izerman mmuten.\n10:10 Ur ilaq ara daɣen aț-țesmermugem ɣef wiyaḍ akken i smermugen kra deg-sen armi i ten-issenger lmelk n lmut.\n10:11 Timsalin-agi akk i sen-yedṛan, qqiment-ed d lemtel, uran-tent di tektabin, iwakken a nelmed nukni ițɛicin di taggara n lweqt.\n10:12 Ihi win iḥesben iman-is ibedd, ad iɛass iman-is ur iɣelli ara !\n10:13 Ayen akk s wayes i tețwajeṛbem, d ayen iwumi yezmer wemdan. Sidi Ṛebbi d bab n lḥeqq, ur yețɛemmid ara aț-țenɛețțabem sennig n tezmert nwen ; lameɛna m'ara tețwajeṛbem, a wen-d-yefk tazmert s wayes ara tṣebṛem d wamek ara teffɣem si tegniț n leɛtab.\n10:14 A wid eɛzizen fell-i, xḍut i weɛbad n ssadaț.\n10:15 Țmeslayeɣ awen-d am akken țmeslayen i wid ifehmen ; meyyzet kunwi s yiman nwen ɣef wayen i d-qqaṛeɣ.\n10:16 Taqbuct n lbaṛaka i ɣef nețḥemmid Sidi Ṛebbi, eɛni ur aɣ-tecrik ara d idammen n Lmasiḥ ? Neɣ aɣṛum i nbeṭṭu, ur aɣ-yecrik ara d lǧețța n Lmasiḥ ?\n10:17 Imi yiwen n weɣṛum kan i gellan, ula d nukni nuɣal d yiwet n lǧețța ɣas akken deg waṭas yid-nneɣ i nella, axaṭer ntețț meṛṛa seg yiwen n weɣṛum.\n10:18 Walit at Isṛail : wid itețțen seg weksum n iseflawen s weɛbad-nsen, eɛni ur criken ara d wemkan-nni anda i zellun iseflawen ?\n10:19 Eɛni bɣiɣ a d-iniɣ belli asfel nni i zellun i ssadaț neɣ ssadaț-nni i țɛebbiden, sɛan lqima ? Xaṭi !\n10:20 Meɛna ayen akka i zellun, zellun-t i leǧnun mačči i Ṛebbi ; nekk ur bɣiɣ ara aț-țcerkem akk-d leǧnun.\n10:21 Ur tezmirem ara aț-țeswem si teqbuct n Sidi Ṛebbi ma yella tețțessem si țeqbuct n leǧnun ; ur tezmirem ara daɣen aț-țeččem seg weɣṛum n Sidi Ṛebbi ma yella tețțețțem seg weɣṛum n leǧnun.\n10:22 Eɛni nebɣa a nejreḥ ul n Sidi Ṛebbi a d-neskker tismin-is ? Tɣilem tazmert-nneɣ teɣleb tazmert-is ?\n10:23 Llan wid i d-iqqaṛen : kullec d leḥlal fell-aɣ ; ț-țideț, lameɛna ur aɣ-yenfiɛ ara kullec. Kullec yețțusemmeḥ-aɣ a t-nexdem, meɛna mačči d kullec i ɣ-yesnernayen di liman.\n10:24 Ur țnadit ara ɣef nnfeɛ-nwen kan kunwi, meɛna nadit ɣef nnfeɛ n wiyaḍ.\n10:25 Tzemrem aț-țeččem kra n wayen i gețnuzun di ssuq mbla asteqsi, mbla ma tḥebbṛem,\n10:26 axaṭer ddunit d wayen akk yellan deg-s d ayla n Sidi Ṛebbi.\n10:27 Ma yeɛṛeḍ-ikkun walebɛad ur numin ara s Lmasiḥ, ma tṛuḥem, ččet s neyya mbla asteqsi seg wayen akk ara wen-d-issers.\n10:28 Lameɛna ma yella win i wen-d yennan : ayagi yețțunefk d asfel i ssadaț, ur tețțet ara imi i kkun-id ixebbeṛ iwakken ad yethedden wul nwen.\n10:29 Mačči ɣef neyya-nwen i d-nniɣ akka, lameɛna ɣef neyya n win i kkun-iɛerḍen. Ihi, acimi ara ǧǧeɣ wayeḍ ad idebbeṛ deg ixemmimen-iw ?\n10:30 Ma yella ḥemdeɣ Sidi Ṛebbi ɣef wayen i tețțeɣ, acimi ara ǧǧeɣ iman-iw ad wwten deg-i ɣef lqut i ɣef ḥemdeɣ Sidi Ṛebbi ?\n10:31 Ama teččam neɣ teswam, neɣ kra n wayen ara txedmem, xedmet-eț i tmanegt n Sidi Ṛebbi.\n10:32 Ur țțilit ara d sebba n uɣelluy ama i wat Isṛail, ama i iyunaniyen, ama i tejmaɛt n Sidi Ṛebbi,\n10:33 am akken xeddmeɣ nekk, țnadiɣ a wen-ɛeǧbeɣ meṛṛa di kullec, ur țqellibeɣ ara ɣef nnfeɛ-inu, meɛna țqellibeɣ ɣef nnfeɛ n umur ameqqran deg-wen iwakken ad țwaselken.\n11:1 Ɛandet-iyi am akken țɛanadeɣ Lmasiḥ.\n11:2 A kkun-ibarek Ṛebbi imi i yi-d-tețmektayem di yal taswiɛt yerna teṭṭafaṛem lewṣayat-iw akken i wen-tent-slemdeɣ.\n11:3 Meɛna, tura bɣiɣ aț-țissinem ayagi : Lmasiḥ d aqeṛṛuy ɣef yemdanen meṛṛa, argaz d aqeṛṛuy ɣef tmeṭṭut-is, ma d Ṛebbi d aqeṛṛuy ɣef Lmasiḥ.\n11:4 Ihi argaz ara yesburren ɣef wuqeṛṛuy-is m'ara ideɛɛu ɣer Sidi Ṛebbi neɣ m'ara d-yețxebbiṛ ayen i s-d-yusan s ɣuṛ Sidi Ṛebbi, yekkes lḥeṛma ɣef Ssid-is.\n11:5 Lameɛna tameṭṭut ara ideɛɛun ɣer Sidi Ṛebbi neɣ ara yețxebbiṛen s wayen i s-d-yețțasen s ɣuṛ Ṛebbi aqeṛṛuy-is ɛeryan, tekkes lḥeṛma ɣef wergaz-is, am akken d aqeṛṛuy-is i tseṭṭel.\n11:6 Axaṭer ma yella tameṭṭut ur tesburr ara, aț-țegzem kan ihi acebbub-is am wergaz ; lameɛna ma yella d lɛib i tmeṭṭut aț-țegzem neɣ aț-țṣeṭṭel acebbub-is, ilaq ihi aț-țɣum aqeṛṛuy-is.\n11:7 Argaz ur ilaq ara ad yesburr i wqeṛṛuy-is axaṭer d nețța i gmetlen Sidi Ṛebbi d lɛaḍima-ines ; ma ț-țameṭṭut d nețțat i d lḥeṛma n wergaz.\n11:8 Axaṭer mačči d argaz i d- yețwaxelqen si tmeṭṭut meɛna ț- țameṭṭut i d-ițwaxelqen seg wergaz.\n11:9 Daɣen argaz ur d-yețwaxleq ara i tmeṭṭut, lameɛna ț-țameṭṭut i d yețwaxelqen i wergaz.\n11:10 Daymi ɣef ddemma n lmalayekkat, tameṭṭut ilaq aț-țesbur i uqeṛṛuy-is iwakken a d-tbeggen belli seddaw lḥekma n wergaz-is i tella.\n11:11 Ɣer Sidi Ṛebbi, ur d-tețțili tmeṭṭut mbla argaz, ur d-yețțili wergaz mbla tameṭṭut.\n11:12 Axaṭer akken i d-tețwaxleq tmeṭṭut seg wergaz, akken daɣen i d-yețlal wergaz si tmeṭṭut, ayagi akk s ɣuṛ Sidi Ṛebbi i d-yekka.\n11:13 Meyzet kunwi s yiman-nwen : eɛni yelha-yas i tmeṭṭut aț-țdeɛɛu ɣer Sidi Ṛebbi mbla ma tesburr ɣef wuqeṛṛuy-is ?\n11:14 Ula d lɛadda n yemdanen tesselmed awen belli d lɛib i wergaz ma iṛebba acebbub-is.\n11:15 Lameɛna d ccan ameqqran i tmeṭṭut ma tṛebba acebbub-is axaṭer yețțunefk-as-d iwakken a s-yili d asburru.\n11:16 Ma yella win yebɣan ad iɣanen ɣef wannect-agi, ilaq ad iẓer belli nukni ur nesɛi ara tannumi-agi, ur telli ara daɣen di tejmuyaɛ n Sidi Ṛebbi.\n11:17 A nɛeddi tura ɣer wayen nniḍen. Ɣef wayen yeɛnan tijmuyaɛ-nwen ur kkun-țcekkiṛeɣ ara, axaṭer ayen i deg ilaq aț-țeddum ɣer zdat, kunwi tețțuɣalem ɣer deffir.\n11:18 Sliɣ belli m'ara tețnejmaɛem yețțili lxilaf gar-awen yerna umneɣ belli tella kra n tideț deg wayagi.\n11:19 Ilaq a d-yili lxilaf-agi gar-awen iwakken a d-banen wid yeṭṭfen di liman seg wul.\n11:20 M'ara tedduklem ɣer imensi n usmekti, ur txeddmem ara akken yebɣa Sidi Ṛebbi !\n11:21 Axaṭer wa yețḥiri ad yečč lqut-is, wa mazal-it yelluẓ wayeḍ yeṛwa, yeskkeṛ.\n11:22 Amek ! Ur tesɛim ara ixxamen nwen iwakken aț-țeččem aț-țeswem ? Neɣ tebɣam aț-țesseɣlim lqima n tejmaɛt n Sidi Ṛebbi, aț-țesneḥcamem wid ur nesɛi acemma ? D acu ara wen-d-iniɣ, a kkun cekkṛeɣ ? Ur kkun-țcekkiṛeɣ ara ɣef wayagi !\n11:23 D ayen i yi-d-ițțunefken s ɣuṛ Sidi Ṛebbi i wen-slemdeɣ nekkini. Deg iḍ-nni i deg yețțuzenz Sidna Ɛisa, yeddem-ed aɣṛum,\n11:24 yeḥmed Sidi Ṛebbi yebḍa-t yenna : « Wagi d lgețța-w yețțunefken fell awen, xeddmet ayagi iwakken a yi-d țmektayem. »\n11:25 Daɣen, mi fukken učči, yeddem ed taqbuct yenna : « Taqbuct-agi d lemɛahda tajḍiṭ s idammen-iw ; xeddmet ayagi iwakken a yi-d-tețmektayem. »\n11:26 Axaṭer kra n tikkelt i deg ara teččem seg weɣṛum-agi, i deg ara teswem si teqbuct agi, tețxebbiṛem s lmut n Lmasiḥ alamma d ass i deg ara d-yuɣal.\n11:27 Daymi win ara yeččen seg weɣṛum-agi, ara yeswen si teqbuct-agi n usmekti n Lmasiḥ, m'ur sen-yefki ara lqima, yewwi ddnub ɣer yiri-s ɣef ddemma n lǧețța akk-d idammen n Lmasiḥ.\n11:28 Ihi mkul yiwen ad ixemmem deg yiman-is uqbel ad yečč seg weɣṛum-nni neɣ ad isew si teqbuct-nni.\n11:29 Axaṭer ma yella yiwen deg-wen yečča neɣ yeswa tiremt n usmekti n Lmasiḥ, mbla ma yefka lqima i lǧețța n Lmasiḥ, yewwi-d lɛiqab i yiman-is.\n11:30 Ɣef wayagi i llan gar-awen aṭas n wid ihelken akk-d ineɛyuba, yerna aṭas deg-sen i gemmuten.\n11:31 Lemmer nețḥadar ɣef yiman nneɣ, tili ur d-nețțawi ara lɛiqab n Sidi Ṛebbi fell-aneɣ.\n11:32 S wakka m'ara ɣ-iɛaqeb Sidi Ṛebbi, yețṛebbi-yaɣ iwakken ur aɣ yețḥasab ara d wat n ddunit.\n11:33 Ihi ay atmaten, asmi ara tennejmaɛem iwakken aț-țeččem, myeṛǧut wway gar-awen.\n11:34 Ma llan wid yelluẓen, ad ččen uqbel deg wexxam-nsen iwakken ur d-tesseɣlayem ara lɛiqab n Sidi Ṛebbi fell-awen m'ara tennejmaɛem. Timsalin nniḍen a tent-fruɣ m'ara n-aseɣ.\n12:1 Ay atmaten, ur bɣiɣ ara aț-țeqqimem mbla tamusni ɣef wayen yeɛnan ayen i d-yețțak Ṛṛuḥ iqedsen.\n12:2 Teẓram belli asm'akken ur tuminem ara s Lmasiḥ, țțawwin kkun wiyaḍ tɛebbdem lmeṣnuɛat ur neneṭṭeq ara.\n12:3 Tura ilaq aț-țeẓrem belli yiwen ur izmir a d-yini : « ad yețwanɛel Ɛisa Lmasiḥ » ma yella s Ṛṛuḥ iqedsen i gețmeslay. Daɣen yiwen ur izmir ad iched belli Ɛisa Lmasiḥ d Ssid-is, ma yella mačči s Ṛṛuḥ iqedsen i t-id-yenna.\n12:4 Llan aṭas n leṣnaf n tukciwin n Ṛebbi, lameɛna yiwen n Ṛṛuḥ kan i gellan ;\n12:5 aṭas n leṣnaf n leqdic i gellan meɛna yiwen n Ssid-nneɣ kan i nesɛa ;\n12:6 aṭas n leṣnaf n lecɣal i gellan, meɛna Ṛebbi d yiwen, d nețța i ten-isedduyen akk deg-nneɣ meṛṛa.\n12:7 Yal yiwen tețțunefk-as-d tukci n Ṛṛuḥ iqedsen i nnfeɛ-nneɣ meṛṛa.\n12:8 Ihi Ṛṛuḥ iqedsen yefka-d i yiwen ad immeslay s ṣṣwab d lefhama, yefka-d i wayeḍ ad immeslay s tmusni.\n12:9 Ṛṛuḥ-agi yefka daɣen i wayeḍ liman iǧehden, i wayeḍ tazmert s wayes ara yesseḥlu imuḍan ;\n12:10 yefka daɣen i wayeḍ tazmert ad ixdem lbeṛhanat, ma d wayeḍ ad ițxebbiṛ s wayen i s-d-yețțassen s ɣuṛ Sidi Ṛebbi ; wayeḍ daɣen yefka-yas-ed tazmert s wayes ara yeɛqel ayen i d-ițțasen s ɣuṛ Ṛṛuḥ n Sidi Ṛebbi d wayen i d-ițțasen s ɣuṛ leṛwaḥ n diri ; wayeḍ yețțunefk-as-d ad immeslay timeslayin ur nețwassen ara ; wayeḍ daɣen yețțunefk-as-d a d-yessefhem timeslayin-agi ur nețwassen ara.\n12:11 Ayagi akk itekk-ed seg yiwen n Ṛṛuḥ. Ṛṛuḥ iqedsen yețțak-ed ayagi meṛṛa akken yebɣa, i yal yiwen deg nneɣ.\n12:12 Lǧețța n wemdan d yiwet, ɣas akken tesɛa aṭas n lemfaṣel. Lemfaṣel-agi ɣas deg waṭas yid-sen, d yiwet n lǧețța i llan ; akken daɣen i gella Lmasiḥ.\n12:13 Axaṭer s yiwen n Ṛṛuḥ kan i nețwaɣḍes meṛṛa iwakken a nili d yiwet n lǧețța ; ama d at Isṛail neɣ d iyunaniyen, ama d aklan neɣ d iḥeṛṛiyen, seg yiwen n Ṛṛuḥ i neswa meṛṛa.\n12:14 Lǧețța ur tebni ara ɣef yiwen n lmefṣel, lameɛna tebna ɣef waṭas n lemfaṣel.\n12:15 Ma yenna-d uḍar : nekk mačči d afus ur țekkiɣ ara di lǧețța, eɛni imi ur yelli ara d afus ur ițekka ara ula d nețța di lǧețța ?\n12:16 Ma yella yenna-d umeẓẓuɣ : nekk mačči ț-țiṭ, ur țekkiɣ ara di lǧețța, eɛni ț-țideț m'ur yelli ara ț-țiṭ ur ițekka ara ula d nețța di lǧețța ?\n12:17 Ma yella lǧețța meṛṛa ț-țiṭ, amek ara tili tmesliwt ? Neɣ ma yella d ameẓẓuɣ kan i tella, amek ara yili wesriḥi ?\n12:18 Sidi Ṛebbi yebna mkul lmefṣel di lǧețța akken i s-yehwa.\n12:19 Ma yella lǧețța meṛṛa d yiwen n lmefṣel, anda-ț ihi lǧețța ?\n12:20 S wakka ihi aṭas n lemfaṣel i gellan, meɛna lǧețța yiwet.\n12:21 Tiṭ ur tezmir ara aț-țini i ufus : ur k-uḥwaǧeɣ ara ! Aqeṛṛuy ur yezmir ara ad yini i uḍaṛ : ur k-uḥwaǧeɣ ara.\n12:22 Lemfaṣel-nni n lǧețța i d-yețbanen d imecṭaḥ, nefɛen aṭas.\n12:23 Lemfaṣel n lǧețța iwumi ur nefki ara lqima, d nutni i nețḥadar akteṛ n wiyaḍ ; ihi d lemfaṣel ur nezmir ara a d-nebder i nețḥadar aṭas,\n12:24 ma d wid yesɛan lqima, ur uḥwaǧen ara lemḥadra. Sidi Ṛebbi yebna lǧețța akken ara izegged lqima i lemfaṣel ixuṣṣen,\n12:25 iwakken ur d-yețțili ara lxilaf ger lemfaṣel, meɛna ad țemḥadaren wway gar-asen.\n12:26 Ma yella yiwen n lmefṣel yețwaqṛeḥ, wiyaḍ meṛṛa ad țwaqeṛḥen yid-es ; ma yella yețțunefk-as ccan i wayeḍ, wiyaḍ akk ad feṛḥen yid-es.\n12:27 Kunwi meṛṛa d lǧețța n Lmasiḥ, yal yiwen deg-wen d lmefṣel di lǧețța-s, mkul yiwen deg umkan-is.\n12:28 Di tejmaɛt n Lmasiḥ, Sidi Ṛebbi yesbedd uqbel ṛṛusul, deffir-nsen wid i d-yețxebbiṛen s ɣuṛ Sidi Ṛebbi, rnan-d wid yesselmaden, rnan-d daɣen wid yesɛan tazmert ad xedmen lbeṛhanat, wid yesɛan tazmert ad sseḥlun imuḍan, wid ara iɛiwnen wiyaḍ, wid ara yilin d imdebbṛen akk-d wid ara yemmeslayen timeslayin ur nețwassen ara.\n12:29 Eɛni țțuceggɛen-d meṛṛa d ṛṛusul ? Neɣ țxebbiṛen-d akk s ɣuṛ Sidi Ṛebbi ? Sselmaden meṛṛa ? Xeddmen meṛṛa lbeṛhanat ?\n12:30 Eɛni sɛan meṛṛa tazmert ad sseḥlun imuḍan, neɣ ad mmeslayen meṛṛa timeslayin ur nețwassen ara ? Neɣ zemren akk a d-sfehmen timeslayin-agi ?\n12:31 Ihi a wen-d-iniɣ : nadit axiṛ ɣef tikciwin-nni inefɛen aṭas. A wen d-mleɣ tura abrid yifen akk iberdan.\n13:1 Ɣas zemreɣ ad mmeslayeɣ timeslayin n ddunit meṛṛa, ad rnuɣ tid n lmalayekkat, m'ur sɛiɣ ara leḥmala n tideț, ad iliɣ am ṭṭbel yeddendunen neɣ nnaqus yeṭṭenṭunen.\n13:2 Ɣas ma yețțunefk-iyi-d ad țxebbiṛeɣ s ɣuṛ Ṛebbi, ad fehmeɣ kra yellan d lbaḍna, ad sɛuɣ tamusni di mkul lḥaǧa, ɣas ad sɛuɣ liman s wayes i zemreɣ ad iniɣ i wedrar qleɛ iman-ik syagi tṛuḥeḍ ɣer wemkan ihina, m'ur sɛiɣ ara leḥmala ɣer wiyaḍ, nekk d ulac.\n13:3 Ɣas daɣen ad feṛqeɣ ayen akk sɛiɣ i wid yelluẓen, ad rnuɣ ad sebbleɣ tudert-iw alamma d lmut ɣef ddemma n wiyaḍ, m'ur sɛiɣ ara leḥmala deg ul-iw, ayagi ur iyi-infiɛ ara.\n13:4 Leḥmala n tideț tețțawi-d ṣṣbeṛ, leḥmala tețɛawan, leḥmala ur tesɛi ara tismin, ur tesɛi ara zzux, win yesɛan leḥmala deg ul-is ur yețcekkiṛ ara iman-is,\n13:5 Win yesɛan leḥmala n tideț ur ițnadi ara ad ixdem cceṛ, ur yețnadi ara ɣef nnfeɛ-ines, ur izeɛɛef ur yețțaṭṭaf cceḥnat ;\n13:6 Win yesɛan leḥmala ur ifeṛṛeḥ ara s lbaṭel meɛna ifeṛṛeḥ s lḥeqq;\n13:7 leḥmala tețsamaḥ kullec, tețțamen, tessaram tsebbeṛ i kullec.\n13:8 Axebbeṛ n wayen i d-yețțasen s ɣuṛ Ṛebbi ad ifak, timeslayin ur nețwassen ara ad ḥebsent, tamusni aț-țefnu, ma d leḥmala n tideț werǧin aț-țfak ;\n13:9 axaṭer tamusni-nneɣ txuṣṣ, ayen nețbecciṛ s ɣuṛ Sidi Ṛebbi ur innekmal ara,\n13:10 meɛna m'ara d-yaweḍ wayen innekmalen, ayen ixuṣṣen meṛṛa ad imḥu.\n13:11 Asmi lliɣ d aqcic, țmeslayeɣ am weqcic, țxemmimeɣ, țmeyyizeɣ slɛeqliya n weqcic ; asmi uɣaleɣ d argaz, ǧǧiɣ lɛeqliya n weqcic.\n13:12 Ass-agi, nețwali am akken di lemri yumsen, meɛna imiren a nuɣal a nwali akken ilaq ; ass-agi tamusni inu mazal txuṣṣ lameɛna ad uɣaleɣ ad issineɣ akken i yi-issen Sidi Ṛebbi.\n13:13 Tura ihi tlata n leḥwayeǧ-agi i gesɛan lqima : liman, asirem d leḥmala ; lameɛna di tlata-agi, d lehmala i ț-țameqqrant.\n14:1 Qbel kullec nadit aț-țesɛum leḥmala n tideț. Nadit daɣen ɣef tukciwin n Ṛṛuḥ iqedsen, lameɛna nadit axiṛ a d-țxebbiṛem s wayen i d-ițțasen s ɣuṛ Sidi Ṛebbi.\n14:2 Win yețmeslayen tutlayin ur nețwassen ara, mačči i yemdanen i gețmeslay lameɛna i Ṛebbi, imi yiwen ur ifehhem acu i d-yeqqaṛ ; axaṭer s tezmert n Ṛṛuḥ iqedsen i d-iqqaṛ ayen ur nezmir a t-nefhem.\n14:3 Ma d win i d-ițxebbiṛen s ɣuṛ Sidi Ṛebbi, ițmeslay-ed i yemdanen, yesnernay liman-nsen, inehhu-ten, yețṣebbiṛ-iten.\n14:4 Win yețmeslayen tutlayin ur nețwassen ara, yesseǧhad iman-is di liman, ma d win i d-ițxebbiṛen s wayen i d-ițțasen s ɣuṛ Sidi Ṛebbi, yesseǧhad tajmaɛt n Sidi Ṛebbi meṛṛa.\n14:5 Bɣiɣ aț-țemmeslayem meṛṛa s tutlayin ur nețwassen ara, lameɛna bɣiɣ axiṛ ma tețxebbiṛem s ɣuṛ Sidi Ṛebbi. Win yețxebbiṛen s ɣuṛ Sidi Ṛebbi yenfeɛ akteṛ n win yețmeslayen tutlayin-agi, anagar ma yella izmer a d-yessefhem ayen i d-yenna, iwakken tajmaɛt meṛṛa aț-țestenfeɛ.\n14:6 Tura ay atmaten, lemmer a n-aseɣ ɣuṛ-wen a wen-d mmeslayeɣ s tutlayt ur nețwassen ara, deg wacu ara kkun-nefɛeɣ ? A kkun-nefɛeɣ ma wwiɣ-awen-d ayen i yi-d-ițțuweḥḥan d wayen i yi-d-yețțuxebṛen s ɣuṛ Sidi Ṛebbi, neɣ țamusni akk-d uselmed !\n14:7 A d-nefk lemtel n dduzan n lmusiqa am tjewwaqt d snitra : ma yella ur yemxalaf ara ṣṣut-nsent, amek ara neɛqel ṣṣut n tjewaqt neɣ win n snitra ?\n14:8 Neɣ daɣen m'ur neɛqil ara mliḥ ṣṣut n lbuq s wayes i țheggin imnayen iman-nsen ɣer imenɣi, anwa ara iheggin iman-is ɣer umenɣi ?\n14:9 Kunwi daɣen, ma yella tneṭqem-d s tutlayt ur nețwassen ara, amek ara nefhem d acu i d-teqqaṛem ? Am akken tețmeslayem i waḍu !\n14:10 Llant aṭas n tutlayin yemxalafen di ddunit, lameɛna sɛant akk lmeɛna.\n14:11 Ma yella ur fhimeɣ ara tameslayt n walebɛaḍ, ad iliɣ d abeṛṛani ar ɣuṛ-es, nețța daɣen ad yili ɣuṛ-i d abeṛṛani.\n14:12 Kunwi daɣen, imi tețnadim aț-țesɛum tukciwin i d-yețțak Ṛṛuḥ iqedsen, nadit axiṛ aț-țesɛum ayen ara inefɛen tajmaɛt n Sidi Ṛebbi.\n14:13 Daymi, win yețmeslayen tutlayt ur netwassen ara ilaq ad issuter i Ṛebbi a s-d-yefk ad yessefhem ayen i d-iqqaṛ.\n14:14 Axaṭer ma yella deɛɛuɣ s tutlayt ur nețwassen ara, d ṛṛuḥ-iw i gdeɛɛun ɣer Sidi Ṛebbi mačči d lefhama-inu.\n14:15 D acu ara xedmeɣ ihi ? Ad dɛuɣ s ṛṛuḥ, lameɛna ad dɛuɣ daɣen s lefhama-inu ; ad cnuɣ s ṛṛuḥ, ad cnuɣ daɣen s lefhama-inu.\n14:16 Axaṭer ma yella tḥemdeḍ Ṛebbi s ṛṛuḥ-ik kan s tutlayt ur nețwassen ara, win yeqqimen gar-awen, ur nessin ara, amek ara d-yini « amin » i yimeslayen-ik, m'ur yefhim ara d acu i d-teqqaṛeḍ ?\n14:17 Ɣas yimeslayen-ik s wayes i tḥemdeḍ Ṛebbi gerrzen aṭas, ur nfiɛen ara win ur nefhim ara d acu i d-teqqaṛeḍ.\n14:18 Ad ḥemdeɣ Ṛebbi imi țmeslayeɣ tutlayin ur nețwassen ara akteṛ-nwen meṛṛa.\n14:19 Meɛna di tejmaɛt, axiṛ-iyi a d-iniɣ xemsa yimeslayen yețwafehmen iwakken ad lemden wiyaḍ, wala ɛecṛa alaf imeslayen s tutlayt ur nețwassen ara.\n14:20 Ay atmaten, ur țțilit ara am arrac m'ara tmeyyzem ɣef kra, lameɛna sɛut lɛeqliya n imeqqranen ; ma ɣef wayen yeɛnan cceṛ, ilit am arrac.\n14:21 Atan wayen yuran di tira : Sidi Ṛebbi yenna-d : A d-mmeslayeɣ i wegdud-agi+ seg imawen n ibeṛṛaniyen + s tutlayin nniḍen+ , meɛna ur iyi-d-smeḥsisen ara.+ +\n14:22 Ihi tutlayin-agi ur nețwassen ara, d licaṛa i wid ur numin ara mačči i wid yumnen ; ma d win i d ițxebbiṛen s ɣuṛ Ṛebbi, d licaṛa i wid yumnen mačči i wid ur numin ara.\n14:23 Ma yella nnejmaɛen imasiḥiyen meṛṛa deg yiwen wemkan, bdan țḥemmiden akk Sidi Ṛebbi s tutlayin ur nețwassen ara, ma kecmen-d yemdanen ur nessin ara ayagi neɣ wid ur numin ara s Lmasiḥ, eɛni ur d-qqaṛen ara tedrewcem ?\n14:24 Meɛna ma yella țxebbiṛen-d akk s ɣuṛ Sidi Ṛebbi, ma ikcem-ed win ur numin ara neɣ win ur nessin ara, a d-yawi s lexbaṛ belli d amednub i gella ɣef ddemma n wayen yesla, ad iḥuss deg iman-is belli ad ițțuḥaseb ;\n14:25 ayen yeffren deg ul-is a d-iban, dɣa ad yeɣli ɣer lqaɛa ɣef wudem, ad yeɛbed Sidi Ṛebbi ad yini : ț-țideț Ṛebbi gar-awen i gella !\n14:26 D acu ihi i glaqen ay atmaten ? M'ara tennejmaɛem akken tellam : wa a d-yawi ccna, wayeḍ d aselmed, wayeḍ d aweḥḥi, wayeḍ timeslayin ur nețwassen ara, wayeḍ a tent-id issefhem ; kullec ad yețwaxdem i wesnerni n tejmaɛt.\n14:27 Ma llan wid yețmeslayen timeslayin ur nețwassen ara, sin neɣ tlata a d-mmeslayen meɛna yal yiwen s nnuba-s, yerna ilaq ad yili win ara d-yesfehmen ayen i d-qqaṛen.\n14:28 Ma ulac win ara d-yesfehmen, ad ssusmen axiṛ di tejmaɛt, ad mmeslayen deg iman-nsen kan akk-d Sidi Ṛebbi.\n14:29 Ma llan wid i d-ițxebbiṛen s wayen i d-ițțasen s ɣuṛ Sidi Ṛebbi, sin neɣ tlata a d-mmeslayen, wiyaḍ ad meyzen ɣef wayen i d-nnan.\n14:30 Ma yella gar-awen win iwumi i d-iweḥḥa Sidi Ṛebbi kra, ilaq ad iɛass alamma yessusem win akken yellan yețmeslay.\n14:31 Tzemrem akk a d tețxebbiṛem s ɣuṛ Sidi Ṛebbi, meɛna wa deffir wa, iwakken atmaten meṛṛa ad lemden, ad innerni liman-nsen.\n14:32 Win i d-ițxebbiṛen s ɣuṛ Sidi Ṛebbi yeḥkem deg wayen i d-iqqaṛ,\n14:33 axaṭer Sidi Ṛebbi mačči d Ṛebbi n ussexṛeb, meɛna d win iḥemmlen lehna.\n14:34 Am akken xeddmen di tejmuyaɛ n wid iḍuɛen Sidi Ṛebbi, ilaq tilawin ad ssusment di tejmaɛt, ur ilaq ara a d-grent iman-nsent ; meɛna ad qadṛent tajmaɛt, ad aɣent awal akken i t-id-tenna ccariɛa.\n14:35 Ma yella bɣant ad steqsint ɣef wayen ur fhiment ara, ad steqsint irgazen-nsent deg wexxam ; axaṭer ur yessefk ara i tmeṭṭut a d-ger iman-is di tejmaɛt.\n14:36 Eɛni s ɣuṛ-wen i d-yekka wawal n Ṛebbi ? Neɣ ɣuṛ-wen kan i gella ?\n14:37 Ma yella yiwen deg-wen iwala iman-is yețweḥḥi-yas-d Sidi Ṛebbi neɣ yețxebbiṛ-ed s ɣuṛ-es, ilaq ad iɛqel belli ayen akka i wen-d-uriɣ d lameṛ n Sidi Ṛebbi ;\n14:38 meɛna ma yella inkeṛ-it, iban belli ur yețwaqbel ara ɣer Sidi Ṛebbi.\n14:39 Akka ihi ay atmaten, ssirmet a d-tețxebbiṛem s ɣuṛ Ṛebbi. Ur qeṭṭɛet ara i win yebɣan ad immeslay s tutlayin ur nețwassen ara,\n14:40 acu kan xḍut i ussexṛeb, xedmet kullec s țțawil.\n15:1 Ay atmaten, bɣiɣ a wen-d smektiɣ tura lexbaṛ n lxiṛ i wen-d-ssawḍeɣ, win akken i tqeblem yerna tḥerzem-t ;\n15:2 s Lexbaṛ agi n lxiṛ i tețwasellkem ma yella tettebɛem-t akken i wen-t-id-nniɣ, neɣ m'ulac liman-nwen am akken d aḍu.\n15:3 Slemdeɣ-awen di tazwara ayen i lemdeɣ nekkini : Lmasiḥ yemmut ɣef ddnubat-nneɣ akken yura ;\n15:4 yețwamḍel, yuɣal-ed ɣer tudert ass wis tlata, akken i t-id-nnant tira iqedsen.\n15:5 Iwala-t Buṭrus, walan-t daɣen ṛṛusul di tnac yid-sen.\n15:6 Rnan walan-t daɣen akteṛ n xemsmeyya n watmaten deg yiwet n teswiɛt ; aṭas deg-sen mazal-iten ddren ar tura, ma d kra deg-sen mmuten.\n15:7 Yerna iwala-t Yeɛqub akk-d ṛṛusul meṛṛa.\n15:8 Mi t-walan akk, walaɣ-t idheṛ-iyi-d daɣen i nekkini yellan d ulac.\n15:9 Nekk, yellan d aneggaru akk di ṛṛusul, ur uklaleɣ ara ad țțusemmiɣ d ṛṛasul axaṭer lliɣ țqehhiṛeɣ tajmaɛt n warraw n Ṛebbi.\n15:10 S ṛṛeḥma n Sidi Ṛebbi i wwḍeɣ ɣer wayen akka i lliɣ tura ; ṛṛeḥma i yi-d-ifka ur tṛuḥ ara deg ulac, lameɛna uɣaleɣ xedmeɣ akteṛ-nsen meṛṛa, mačči s yiman-iw, meɛna s ṛṛeḥma n Sidi Ṛebbi yellan yid-i.\n15:11 S wakka ihi, ama d nekk ama d nutni, atah wayen i nețbecciṛ yerna d ayen s wayes i tumnem.\n15:12 Ma neqqaṛ belli Lmasiḥ yeḥya-d si ger lmegtin, amek ihi kra deg-wen qqaṛen ulac ḥeggu n lmegtin ?\n15:13 Ma yella ulac ḥeggu n lmegtin, ihi Lmasiḥ daɣen ur d-iḥyi ara.\n15:14 Ma yella ihi Lmasiḥ ur d-iḥyi ara, ayen i nețbecciṛ d aḍu, ayen s wayes tumnem daɣen d aḍu.\n15:15 Lemmer ț-țideț lmegtin ur d ḥeggun ara, neskaddeb ɣef Sidi Ṛebbi nukni i d-icehden belli yesseḥya-d Lmasiḥ si ger lmegtin. Lemmer ur t-id-isseḥyi ara, ihi lmegtin ur d-ḥeggun ara ;\n15:16 axaṭer ma yella lmegtin ur d-ḥeggun ara, Lmasiḥ daɣen ur d-iḥyi ara.\n15:17 Ma yella Lmasiḥ ur d-iḥyi ara, ihi liman-nwen am akken d aḍu, mazal-ikkun di ddnub-nwen,\n15:18 ula d imasiḥiyen yemmuten negren, liman-nsen iṛuḥ d ulac.\n15:19 Ma yella asirem-nneɣ di Lmasiḥ di ddunit-agi kan i gella, d nukni i gețɣiḍen akteṛ n yemdanen n ddunit meṛṛa.\n15:20 Meɛna Lmasiḥ iḥya-d si lmut, d nețța i d amezwaru i d-iḥyan ɣef wid akk yemmuten ;\n15:21 axaṭer, am akken i d-tekcem lmut ɣer ddunit s yiwen wergaz, s yiwen wergaz daɣen i d-yusa ḥeggu n lmegtin.\n15:22 Am akken i weṛten meṛṛa yemdanen lmut imi d-kkan s ɣuṛ Adam, akken daɣen wid akk yumnen s Lmasiḥ a d-ḥyun si ger lmegtin imi umnen yis,\n15:23 ḥeggu-agi ilaq a d-idṛu di lweqt-is : Lmasiḥ iḥya-d d amezwaru, ass n tuɣalin-is a d-ḥyun meṛṛa wid yellan d ayla-s.\n15:24 Imiren a d-taweḍ taggara, Lmasiḥ ad issenger tizmar, lḥekmat d wid iḥekmen ; ad yerr tagelda i Sidi Ṛebbi Baba-tneɣ.\n15:25 Axaṭer ilaq Lmasiḥ ad yeḥkem alamma yerra iɛdawen-is seddaw iḍaṛṛen-is.\n15:26 Aɛdaw aneggaru ara yessenger, d lmut.\n15:27 Axaṭer am akken yura : Sidi Ṛebbi yerra kullec seddaw yiḍaṛṛen-is+ . Meɛna mi gura belli kullec yuɣal seddaw yiḍaṛṛen-is, iban belli Win yerran kullec seddaw yidaṛṛen-is ur ițekki ara.\n15:28 M'ara yuɣal kullec ger ifassen n Lmasiḥ, imiren nețța yellan d mmi-s, ad yuɣal seddaw n lḥekma n win i s-d-yefkan kullec ; iwakken Sidi Ṛebbi ad yeḥkem ɣef kullec.\n15:29 Kra n yemdanen țnadin ad țwaɣedṣen ɣas lukan ad awḍen ɣer lmut,f+ lemmer ț-țideț lmegtin ur d-ḥeggun ara, acuɣeṛ ihi i țnadin ad țwaɣedṣen ?\n15:30 I nukni, acimi i nețqabal lmut kull ass ?\n15:31 Ay atmaten, yal ass țwaliɣ lmut ger wallen-iw ; s tideț i wen-d-nniɣ ayagi axaṭer tellam d sebba n zzux-iw imi tedduklem d Ssid-nneɣ Ɛisa Lmasiḥ.\n15:32 Ma yella ɣef ddemma n ccan n yemdanen i nnuɣeɣ d lewḥuc di temdint n Ifasus, acu n lfayda i sɛiɣ ? Ihi m'ur d-ḥeggun ara lmegtin : a nṛuḥ kan a nečč, a nsew axaṭer azekka a nemmet akken i t-id-iqqaṛ yiwen n lemtel.\n15:33 Ḥadret aț-țețwakellxem, axaṭer tikli d yemcumen tessufuɣ i webrid.\n15:34 Uɣalet-ed ɣer leɛqel nwen, xḍut i yir abrid ; axaṭer kra deg-wen țeddun am akken ur ssinen ara Ṛebbi ; ayagi nniɣ-t-id iwakken aț-țenneḥcamem.\n15:35 Meɛna alebɛaḍ a d-yini : « amek ara d-ḥyun lmegtin ? Amek ara tili lǧețța s wayes ara d-uɣalen ? »\n15:36 A win ur nefhim ! Ayen ara tzerɛeḍ m'ur yemmut ara deg wakal, ur d-ițamɣay ara.\n15:37 Ayen akken i tzerɛeḍ mačči d ayen i d-yemɣin meɛna d aɛeqqa kan n yired neɣ n zerriɛa nniḍen.\n15:38 Imiren Sidi Ṛebbi a s-yefk lǧețța akken yebɣa, yal zzerriɛa a s-yefk ṣṣifa i s-ilaqen.\n15:39 Seg wayen akk yețțidiren ur sɛin ara irkul yiwet n ṣṣifa ; ṣṣifa n wemdan weḥd-es, tin n lmal weḥd-es, tin n yefṛax weḥd-es, tin n iselman daɣen weḥd-es.\n15:40 Llant daɣen ṣṣifat n igenwan akk-d ṣṣifat n ddunit, yal yiwet s tafat-is ;\n15:41 tafat n yiṭij weḥd-es, tafat n waggur weḥd-es, tafat n yitran daɣen weḥd-es ; ula seg itri ɣer wayeḍ temxalaf tafat-nsen.\n15:42 Akka ara tedṛu asm'ara d-ḥyun lmegtin. Lǧețța m'ara tekcem akal, trekku ; meɛna m'ara d-teḥyu ur tețțuɣal ara aț-țerku.\n15:43 M'ara ț-țerren ɣer wakal tețțuɣal d ulac, meɛna m'ara d-teḥyu, a d-teḥyu s ccan d ameqqran. M'ara ț-țerren ɣer wakal teffeɣ-iț tezmert, m'ara d-teḥyu a d-teḥyu s lǧehd d ameqqran.\n15:44 Tekcem ɣer wakal s yiwet n ṣṣifa, a d-teḥyu s ṣṣifa nniḍen ; akken tella lǧețța n wemdan, tella daɣen lǧețța n Ṛṛuḥ.\n15:45 Daymi i d-nnant tira iqedsen : Adem yellan d amdan amezwaru yuɣal d amdan yeddren, meɛna Adam aneggaru, d Ṛṛuḥ i d-yețțaken tudert.\n15:46 Mačči d amdan n ṛṛuḥ i d-yusan d amezwaru, meɛna d amdan n ddunit, amdan n ṛṛuḥ yerna-d deffir-es.\n15:47 Amdan amezwaru yekka-d seg wakal, d amdan n ddunit ; amdan wis sin yusa-d seg igenni.\n15:48 Akken yella wemdan n ddunit, ara yilin yemdanen n ddunit ; daɣen akken yella wemdan n igenwan ara yilin yemdanen n igenwan.\n15:49 Akken i ncuba ɣer wemdan n ddunit ara ncabi ɣer wemdan n igenwan.\n15:50 Ay atmaten, atan wayen bɣiɣ a d-iniɣ : lǧețța n weksum d idammen ur tweṛṛet ara tageldit n Ṛebbi. Ayen ara yemten ur yezmir ara ad yewṛet ayen ur nețmețțat ara.\n15:51 A wen-d-iniɣ yiwet n lbaḍna : ur nețɛedday ara akk si lmut meɛna lǧețțat-nneɣ ad nbeddalent.\n15:52 Deg yiwet n teswiɛt, qqen tiṭ-ik teldiḍ-ț, m'ara d-inṭeq lbuq aneggaru, axaṭer lbuq a d-inṭeq, lmegtin a d-ḥyun ur țțuɣalen ara ad mmten, ma d wid i d-yufa lḥal mazal-iten ddren, ad beddlen ṣṣifa.\n15:53 Ilaq lǧețța-yagi irekkun aț-țels ayen ur nrekku ara, lǧețța ara yemten aț-țels ayen ur nețmețțat ara.\n15:54 Asm'ara tels lǧețța-agi irekkun ayen ur nrekku, asmi ara tels lǧețța-agi ara yemten ayen ur nețmețțat, ad yedṛu wawal-nni yuran di tira iqedsen : Tazmert n Sidi Ṛebbi teɣleb lmut, tessebleɛ-iț. +\n15:55 A lmut, anida-ț tezmert-im ? A lmut, anda-ț tsiqest-im + ?\n15:56 Tisiqest n lmut, d ddnub ; ma d ddnub, d ccariɛa i d-isbeggnen tazmert-is.\n15:57 A neḥmed Sidi Ṛebbi i ɣ-d-yefkan tazmert-is s Ssid-nneɣ Ɛisa Lmasiḥ !\n15:58 S wakka ay atmaten eɛzizen, ǧehdet ur ɣellit ara. Țnernit kul ass di lecɣal n Ssid-nneɣ, ẓret belli leɛtab-nwen ɣef ddemma n Ssid-nneɣ ur yețțili ara mbla lfayda.\n16:1 Ɣef wayen yeɛnan ajmaɛ n yedrimen i watmaten n temdint n Lquds yellan di lexṣaṣ, xedmet akken i weṣṣaɣ ad xedmen di tejmuyaɛ n tmurt n Galasya.\n16:2 Mkul ass amezwaru n dduṛt, ilaq yal yiwen deg-wen ad yerr di rrif ayen iwumi yezmer n yedrimen, ur țṛaǧut ara a n-awḍeɣ d wamek ara ten-id jemɛem.\n16:3 M'ara n-awḍeɣ, ad ceggɛeɣ wid ara d-textiṛem, a sen-fkeɣ tibṛatin, ad ṛuḥen ad awin ayen akken i d-tjemɛem ɣer temdint n Lquds.\n16:4 Ma yella twalam ilaq ad ṛuḥeɣ nekk s yiman-iw, ad ddun yid-i.\n16:5 Ad zegreɣ qbel tamurt n Masidunya d wamek ara n-aseɣ ɣuṛ-wen, axaṭer ilaq-iyi a n-ɛeddiɣ syenna.\n16:6 Ad qqimeɣ kra n wussan, neɣ ahat ad sɛeddiɣ ccetwa ɣuṛ-wen, s wakka aț-țzemrem a yi-tɛiwnem iwakken ad kemleɣ abrid-iw.\n16:7 Tikkelt-agi, ur bɣiɣ ara a n-ɛeddiɣ d abrid kan, meɛna ssarameɣ ad qqimeɣ kra n lweqt ɣuṛ-wen, ma yebɣa Sidi Ṛebbi.\n16:8 Tura, aql-i ad qqimeɣ dagi di temdint n Ifasus, alamma d ass n lɛid n wass wis xemsin.\n16:9 Axaṭer ldint iyi-d tewwura iwakken ad xedmeɣ yiwen ccɣel d ameqqran, ɣas akken aṭas n yeɛdawen i gellan.\n16:10 M'ara n-iɛeddi ɣuṛ-wen gma tneɣ Timuti, lhit-ed yid-es a s-ikkes ukukru axaṭer d aqeddac n Sidi Ṛebbi i gella am nekk.\n16:11 Ḥadret ad yili win ara t-iḥeqṛen. Ɛiwnet-eț ad ikemmel abrid-is iwakken a d-yaweḍ ɣuṛ-i di lehna ; aql-aɣ nețṛaǧu-t nekk d watmaten.\n16:12 Ma d gma-tneɣ Abulus, nhiɣ-t aṭas iwakken a n-iddu d watmaten nniḍen ara n-yuɣalen ɣuṛ-wen, meɛna ur yebɣi ara a n-iṛuḥ tura ; a n-yas m'ara s-iserreḥ lḥal.\n16:13 Ɛasset, ṭṭfet di liman, ilit d irgazen, ǧehdet.\n16:14 Xedmet kullec s leḥmala.\n16:15 Tessnem Stifanas ț-țwacult-is, teẓram belli di tmurt n Akaya d nutni i gumnen d imezwura, yerna uɣalen d iqeddacen ɣef wegdud n Sidi Ṛebbi. Ad ssutreɣ deg-wen ay atmaten,\n16:16 aț-țaɣem awal i yergazen am wigi, aț-țqadṛem wid akk yețțekkin di leqdic yid-sen.\n16:17 Aql-i feṛḥeɣ mi d-usan Stifanas, Furtunatus akk-d Axaykus ; feṛḥeɣ yis-sen am akken d kunwi.\n16:18 axaṭer hednen ul-iw d wulawen nwen. Ilaq a nissin a nefk lqima i yergazen am wigi.\n16:19 Tijmuyaɛ n tmura n Asya țselliment-ed fell-awen. Akilas akk-d Brisila d wid yețnejmaɛen deg wexxam-nsen țsellimen-d fell-awen s yisem n Ssid-nneɣ.\n16:20 Atmaten akk yellan dagi țsellimen-d fell-awen. Msalamet wway gar-awen s sslam n tegmaț.\n16:21 Nekk Bulus, s ufus-iw i d-uriɣ imeslayen-agi n sslam.\n16:22 Win ur nḥemmel ara Ssid-nneɣ atan ad yețwanɛel ! Marana-ta, Ssid-nneɣ iteddu-d.\n16:23 Ṛṛeḥma n Sidna Ɛisa aț-țili fell-awen !\n16:24 Ḥemmleɣ-kkun meṛṛa s yisem n Ɛisa Lmasiḥ.


Q=0	C=0	SS=0	LS=0	PS=0	DC=0	LC=0	SD=0	BS=2	G0=2	G1=2	G2=1	DLID=ber_Latn	BODY=Samir Djebbar : Deg Lezzayer llant 46 n Lwilayat + Agezdu n Tizi-wezzu\n9 février 2021 TASERTIT / TIMETI\nAselway n tidukla n yimeznuza n Tizi-Wezzu, Samir Ǧebbar deg tlizri n Essalam Tv, iḍelli yuɣal-ed deg tedwilt ɣef ddemma n liḥala n tdamsa deg tmurt taqbaylit, ɣef wanda tessaweḍ tilawt. Deg meslay-ines yefka-d kra n isallen unṣiben i d-yettbegginen, miḥyaf i d-yeɣlin ɣef ladɣa tanezzut ( commerce) deg Tizi-Wezzu, anda i d-yuder tilin n wazal n 100 000 n yimeznuza yettxelliṣen tabzert (isallen n CNRC deg wemḍiq wis krad send Lezzayer d Sṭif), i wanek azayri, anda deg tamiwin-nniḍen n lezzayer ulac win yettxelliṣen tabzert-agi.\nYuɣal-ed Mas Ǧebbar ɣef miḥyaf yessexdem udabu azayri deg seddu n wekman mgal anfufed Covid-19 anda yenna: » Acimi deg igezduten yakk n tmurt ad tafeḍ tadamsa telli, tiḥuna ldint, teṛmisin n tnezzut ( entreprises de commerce) teddunt ala deg tmurt taqbaylit i tsekkeṛ dunnit temmut tdamsa » d win yesteqsan ɣef wemgired agi yellan, deg tegnitt anda aneɣlaf n tezmert ara yeqqar, anfufed n covid-19 d win yettimẓiyen deg wass ar wayeḍ.\nD tagi i d tilawt ass-a, deg xemmem n udabu azayri , tella Lezzayer d tamurt, tella Tmurt Taqbaylit d tamurt-nniḍen ɣef wayeg i d-yeɣleḍ ẓmik d miḥyaf, ahat imi i tugi ad teknu ddaw n wurar-ines asertan amaynut, yesmekt-ad mas Ǧebbar, akken « Ass-agi win yettaɣen tajeṛnat ddaw n 60 000 DA d igellil » acku tegrurej ssuma n Dinar deg tmurt.\n« Ass-agi adabu azayri yeddeggir imeznuza ad xedmen nebla lekwaɣeḍ, wannag acimi wid yenzuzuyen cṛab ar ass-a sekkren yexxamen-nsen, deg wakud anda deg lezzayer yakk ldin ? » d Wagi i d asteqsi-nniḍen ɣef wayeg i d-yemmeslay mas Ǧebbar, ar ɣures ulac lezzayer taqdimt ulac tamaynutt, yella kan wegdud yebɣad ad yedder deg tlelli d talwit. Ar ɣur-es ur d-yegri laman ger tɣiwanin d wid akkyessedduyen timsal ddaw leɛnaya n udabu azayri, asefti d usnegmu ad d-yekk deg yegrawen n tudrin d iɣerman ma msefhamen gar-asen.\nAsenfar n suq akk meqqren deg lber n Tefriqt ara yilin deg Tizi-Wezzu !\nMas Ǧebbar Samir, yuɣal-ed ɣef usenfar yerfed netta d 68 n imeznuza, ger wid yessersen tadrimt-nsen deg tkebbanit CGD ( Agraw n yemsugten i wnegmu), id-sudsen deg 2019 tin iran ad tebnu suq akk meqqren deg lber n Tefriqt, tin i d-yessersen yakan ɣer tɣeṛɣert n usefti ugar n 40 Million dinar, acukan yemmeslay-ed ɣef wuguren d-ttmagaren akken ad kesben akal i lebni n ssuq agi d waṭas n lekwaɣeḍ-nniḍen.\nXas ulamma yezmer ad yeslal ugar n wagim (100) n imeḍqan n uxeddim usriden, u diɣ d asenfaṛ ara yesrekden ssumat n isafaren n weznuzu.\nḌefṛet ameslay n mas Samir Ǧebbar deg tvideyyutt agi deg dqiqa tis 28\nALGERIEAMEGHNASBLOCAGE KABYLIECGDDEVELOPPEMENTKABYLIESAMIR DJEBBARTIZI-OUZOU


Q=15	C=9	SS=1	LS=1	PS=0	DC=9	LC=0	SD=0	BS=9	G0=93	G1=38	G2=17	DLID=ber_Latn	BODY=Anda i d-tessaweḍ tikti n Tedsimant (Timanit) ass-a ?! - Tamurt\nVous Êtes Ici: Accueil → Anda i d-tessaweḍ tikti n Tedsimant (Timanit) ass-a ?!\nAmyaru 10 avril 2010 28 Commentaires\nDi tefsut taberkant, deg 2001, adabu yesseɣli acḥal d tamegreṭ seg Yeqbayliyen. “Izzayriyen” nniḍen kra ssusmen, ur ten-id-yuli wawal, kra nniḍen nnan “Ccah deg-sen”. Maca ɣef temsalt n “watmaten-nsen” ifalisṭiniyen bedden-d yakk am yiwen ɣer tama-nsen. Iqbayliyen “uwdayen”, “iḥerkiyen”, “iεdawen n Rebbi”, anef-asen ad negren. Yettuɣaḍ lḥal mi ara iwali yiwen ayen akk iɣef yefka tudert-is yewwi-t ubeḥri. Tamurt n Yeqbayliyen tefka-d ilmeẓyen-is d asfel ilmend n timunnent n Lezzayer (900 000 seg 1 500 00 n yimeɣrasen n tegrawla n 54 akken d-yeqqar uɣlif n yigrawliwen), syinakkin tefka-d arraw n yimeɣrasen-a d asfel ilmend n tugdut n tmurt i d-ḥellan baba-tsen, taggara i d-terbeḥ ala rregmat d tsusmi mgal tamḥeqranit i d-sersen fell-as at udabu, wid ur yenεettaben ara ɣef Lezzayer. Dɣa, azgen ameqqran seg wat udabu-a llan deg berra asmi yeṭṭerḍiq ukarṭuc. Ayen immeyyel wezger, d aɣyul i t-iεelfen.\nTiyita qerriḥen i tečča Tmurt n Yeqbayliyen deg 2001-nni, lemmer teḍra-d deg kra n tmurt nniḍen, tili arraw-is uzzlen s tɣawalt ɣer trefdawt n sslaḥ, wer tuzzya tunnḍa, i wakken ttar ad sen-d-yuɣal, yerna medden yakk ad sen-fken azref, yiwen ur ten-yesseḍlam. Wissen kan d acu n leεqel i d-yersen ɣef Yeqbayliyen, almi ur d-kkiren ara s ibeckiḍen-nsen. Lḥaṣun ur ddimen ara sslaḥ, maca kkren-d s tikti n tedsimant neɣ timanit akken i s-isemma umussu n MAK. Ulayɣer adebbuz d yidammen, mi ara abrid n talwit yezmer ad yessuffeɣ.\nTikti tlul-d, llan wid i tt-id-yemmugren s wul, llan wid i tt-yekkukran, uggaden mačči d abrid yessufuɣen, akken llan daɣen wid iɣef ur teffiɣ ara, imi uggaden ɣef sεaya-nsen neɣ amkan-nsen. Maca wid i d-yessekren tikti-a tamaynut deg wannar asertan aqbayli gemnen ɣef waya, ẓran belli tikti i wakken ad tessaɣ deg Tmurt, i wakken ad s-d-gren iɣallen yemdanen, yessefk-as akud. Tura εeddan 09 iseggasen, wissen anda i yewweḍ umussu n MAK d tifrat i d-yessumer ?!\nAss-a, aṭas n temsal i ibeddlen deg tsertit taqbaylit: Ass-a, Iqbayliyen, ɣas mačči yakk maca aṭas deg-sen, ẓran aziɣen ula d nutni d AΓREF. Tutlayt-nsen aziɣen d TAQBAYLIT mačči d tamaziɣt. Γur-sen tamurt d TAMURT N YEQBAYLIYEN. Ass-a, Tamurt n Yeqbayliyen ɣur-s ula d tasertit tagraɣlant. Ula ɣer ONU tewweḍ, yerna temmeslay-d s teqbaylit, ɣas ma drus kan. Ass-a, taqbaylit uɣalen ttarun-tt ula d ikabaren deg ulɣuyen-nsen. Aya yakk d amennuɣ n MAK i t-id-iḥettmen, yerna deg drus kan n wakud, deg 09 iseggasen kan. Mazal lxir ar zdat !!\nI kuwi (kunemti) d acu i tennam(t) ?\nmuyyud 11 avril 2010 à 1 h 06 min & middot; Modifier\nnezmer an‑ẓer di Internet anda yura d akken aɣlif n yegrawliwen yenna‑d d akken 900 000 seg 1 500 000 n yimeɣrasen n tegrawla n 54 d iqbayliyen? Ɛǧeb ma yella yenna‑d aya s tidett !!!\nWinna 11 avril 2010 à 2 h 09 min & middot; Modifier\nD Nurdin At Ḥemmuda i d-yennan akka deg APN\nSɛid 11 avril 2010 à 13 h 14 min & middot; Modifier\nAnwa-k ay amyaru-agi?\nSmaεil Uxxam Baci 11 avril 2010 à 14 h 04 min & middot; Modifier\nTanemmirt ay Amyaru ɣef umagrad-a.\nMaca wissen ma d aya kan i d-iḥella umussu n MAK, neɣ yella wayen nniḍen?!\nAẓerriw 11 avril 2010 à 14 h 14 min & middot; Modifier\nTamuɣli-w af Umusu n Timanit n Tmurt n Yeqbayliyen(MAK), d win yenḥafen af ayen yaɛnan taqbaylit, aqbayli, ama af izarfan, tutlayt taqbaylit, aɣref aqbayli, tilleli n wemdan aqbayli. Yal aggur iɛeddan win i-d-yetteddun igelhan, imi aṭas n (te)yeqbayliyen(yin) i-d-yukin s yeḍes, wallan bli nettewḥeqqar deg wexxam-nneɣ.\nYal (t)aqbayli(lit) yesɛa AMḌIQ-is, AWAL-is deg Umusu n Timanit n Tmurt n Yeqbayliyen. Tanemmirt-nwen.\nmuḥend 11 avril 2010 à 15 h 52 min & middot; Modifier\nazul, mačči d yiwet n tyita i d-yeṭṭerḍqen deg-nneγ, neččur d cwami, neččur d niyya, ulac akk acu ara d-yasen deg wid yebγan ad γbun amezruy-nneγ, adabu iga-yasen angam, nekkni neqqar ahat a tt-id-awin, maca, ur d-banen, ur d-ḍhiren s tsertit ara yekksen azaglu fell-aγ, am akka d-yeḍher umussu n tedsimant,\ntanemmirt ay Amyaru, γef wesmekti-a n tefsut taberkant n 2001\nazul a Sεid, d tidet, anwa amyaru? ahat maḍi d M.W, acku yeẓwer,\ntamawt: « kunwi », mačči « kuwi »\nwinn n'da 11 avril 2010 à 17 h 29 min & middot; Modifier\nghef temsalt aggi n timanit i tmurt n’yeqvailiten,llan watmaten nnegh itt yugin,cewi kkan macci attas,maena llan kra,yal wa acu elfaydda yesea di ledzair u bazar n’wassa.u.maena ur ilaq ara fellasen add kkren mgal atmaten n’sen itt yrvghan,ilaq asen addefkken afus el emeawna,wid i qedcen ghef timanit as a,macci iwakken ad ttefen imeddqan azekka di timanit,qeddcen iwakken ad ekksen azaglu udavu adzairi ghef weghref n’sen.atan ghef acu ilaq i yal aqvaili ad ihus i yiman-is taenat temsalt.\nafus deg ufus,timanit agh tifsus.\nAzawaw B. 11 avril 2010 à 18 h 04 min & middot; Modifier\nTimanit tezraà,ad temghi ! Amussu MAK yerzà asalu, yerzà a-tabou n i-tabou-ten.Tura tikti-agi n tadsimant tugh annar aserti aqvayli, adzayri.Tajmilt tameqqrant i imeghnasen n MAK i d-iskecmen deg uskasi asertan, awalen am Tamurt n Iqvayliyen,Aghref aqvayli,Tutlayt Taqvaylit , yerna d-luluf n iqvayliyen ig refden imeslayen-agi war akukru.Avrid tura yendjer gher tlelli n tmurt- nnegh ghas mazal llan kra n iqvaliyen n « ukarton » mazal-iten ttargun « Ledzayer tilellit tamagdayt »( asmi ara i d-newwer lmelh’ ! ).\nmuyyud 12 avril 2010 à 14 h 01 min & middot; Modifier\nIh, ula d nekk umneɣ s “Ledzayer tilellit tamagdayt”, acu kan ttwaliɣ d akken timanit n tmurt n yeqbbayliyen i d‑allal asuf (awḥid) akken att‑naweḍ !!!\nihi ukarṭun nekkini?\naselmad 11 avril 2010 à 19 h 50 min & middot; Modifier\nazul fell-awen, di tazwara ayyer aka tefrem ismawen nwen ay imyura d tugdi ney d lehya? i wid iqublen rsas s yedmaren yef teqbaylit nsen yak macci d tiselbi? d acu nerbeh ara d-yasen seg aqbayli, ittagan gmas ad yeyli. yak d nutni i izguren yer bettu? di tmurt iqbayliyen ur yelli wayen isefrahen, ala idurar regmen-d s ddnub nsen!\nAmyaru 12 avril 2010 à 16 h 23 min & middot; Modifier\nD acu i tebɣiḍ ad t-id-tiniḍ ay Aselmad?!! Ur k-teεjib ara tikti n Tedsimant?!! Ma yella ih, ini-aɣ-d amek? D acu n tifrat nniḍen i tzemreḍ ad ɣ-d-tefkeḍ?\nGm: Nekk ffreɣ isem-iw, rriɣ-t d Amyaru kan, kra s leḥya kra s tugdi kra nniḍen s ustehzi..mst\nI kečč ayen εni i teffreḍ isem-ik, yuɣal d Aselmad. Ma yella ulac aɣilif, tzemreḍ ad ɣ-d-tiniḍ d acu i tesselmadeḍ?!\naselmad 12 avril 2010 à 21 h 23 min & middot; Modifier\nazul, yef akken twaliy tikti n timanit tuggi a tekcem aqerru n iqbayliyen, acku Ferhat d netta i izwaren yenya amussu m.c.b yesdukkulen iqbayliyen… nekni s iqbayliyen nezga d ihsaden, aqbayli yettwanyan s ufus n uqbayli am netta. laman win-tt waman yer iqbayliyen… amezruy islemd-ay timsirin, awal tezwared-d deg-s; tefred isem-ik acku tugadet ayetma-k iqbayliyen?! di tilawt d aselmad n tmaziyt, maca selmadey tutlat tabranit, anect-a ur yehbis ara amennuy-w yef teqbaylit-iw. tutlayt akken tebyu tili d ayrum.\nmuḥend 13 avril 2010 à 14 h 22 min & middot; Modifier\nazul, anda tettedduḍ ay aḍar? ttedduγ γer uẓar, tikti n tedsimant d ayen ara d-yawin abaγur i Yeqbayliyen, γef waya, adabu iban netta ad yezwir s lehdur n tkerkas, i wakken ad icemmet, ad ireẓ, imi yedεen akka i yetteg,\nAmyaru 13 avril 2010 à 15 h 23 min & middot; Modifier\nD tidet a Muḥend.. Adabu imi yeẓra deg Yeqbayliyen beddun zeddin s lqedd-nsen, atan yebda yesnulfay-asen-d tikerkas i yergazen, i wakken ad ten-yessekreh i Yiqbayliyen, i wakken ad isumm ayen i d-yegran deg-sen d afud. Ass-a yuɣal iḥemmel TamaziRt, yesnulfa-d tilivizyu « taεrabt tis-rebεa », yettεawan s yidrimen-is idles amaziR.. lḥaṣun « yebɣa » ad yuɣal d amdan n lεali.. Netta am tmess s ddaw walim. Dacu kan, mazal llan wid i t-yettamnen, ur ẓriɣ ma s ṭṭmeε neɣ s nniya..\nAmyaru 12 avril 2010 à 22 h 25 min & middot; Modifier\nUr ẓriɣ ara ma yella tekti n tedsimant ur tekcim ara s allaɣ-ik acku d Ferḥat i ileḥḥun ɣef lmendad-is neɣ d tikti s timmad-is ur k-yeččuren ara tiṭ. Ini-aɣ-d i wakken ad nẓer ɣef wacu i nettmeslay.\nMa d beṭṭu d lexdeε i d-yettilin ger Yeqbayliyen, atan ad k-iniɣ aya mačči ɣer Yeqbayliyen kan i yella. Yella ɣer yiɣerfan n umaḍal yakk. Ddem-d tamurt i k-yehwan, ɣerr amezruy-is, ad twaliḍ belli aṭṭan-a yella ula ɣer-sent. Ihi fiḥel aseḍlem deg-neɣ kan. Muqel ɣer wid i ileḥḥun daɣen s tezdeg..\nTenniḍ-d Ferḥat yenɣa MCB i ɣ-yesdukkulen. Tzemreḍ ad ɣ-d-tesfehmeḍ amek?!\naselmad 14 avril 2010 à 20 h 19 min & middot; Modifier\nazul, asmi d-lulen ikabaren, ferhat yestenya (la declaration) i d-yeqqaren d akken ur d-yeqqim wemdiq i (m.c.b)\nAmyaru 14 avril 2010 à 21 h 30 min & middot; Modifier\nAzul ay Aselmad.\nWaqila mačči daya kan i k-d-fkiɣ d asteqsi?!!\nMa d tamsalt n ulɣu ideg yestenya Ferḥat, ur tt-ssineɣ ara. Maca, aya d tasertit, deg tallit-nni ahat ɣilen-as belli amennuɣ n MCB ad t-kemmlen ikubar. Yerna ad k-iniɣ amennuɣ n MCB d akellex, acku ayen iɣef yettnaɣ ulac-it. Yettnaɣ ɣef Tmaziɣt, nettat tamaziɣt ulac-itt, i yellan d Taqbaylit, d Tacawit, Tamacaɣt, Tumẓabt..atg.\nYerna deg wakken, seld ulɣu-a iɣef tettmeslayeḍ MCB mazal yella, yettkemmil amennuɣ-is, ɣas yebḍa. Tecfiḍ ɣef usendad i iga uɣerbaz aqbayli deg 1994/1995? Aya d MCB i t-igan, yerna d Ferḥat i yellan deffir-s, ɣas akken yettwaxdeε deg taggara. D ta i d tasertit, ya ad k-tt-ḥcun neɣ ad sen-teḥcuḍ. Tikkelt-nni tettuneḥca-yas i Ferḥat. Yečča tiyita qerriḥen iɣef ara yecfu.\nIhi, mačči d Ferḥat i yenɣan MCB, i t-yenɣan d Iqbayliyen yakk.\nTura ad d-nuɣal ɣer usteqsi-inu ɣef Timanit. Nniɣ-ak:\nUr ẓriɣ ara ma yella tekti n tedsimant ur tekcim ara s allaɣ-ik acku Acku Parce que d Ferḥat i ileḥḥun ɣef lmendad-is neɣ d tikti s timmad-is ur k-yeččuren ara tiṭ. Ini-aɣ-d i wakken ad nẓer ɣef wacu i nettmeslay?!!\nmuḥend 15 avril 2010 à 13 h 57 min & middot; Modifier\nazul, nekk akken walaγ, siwa adabu i yezgan yettmeni taruẓi n tdukli-nneγ, yerẓa: M.C.B, LAΣRAC, ula d ikubar γef i llan Yeqbayliyen, F.F.S, R.C.D, ur sen-icuḥ ara, iga-yasen-id isuḍaf, yerra-ten selqafen kan, ur mmuten ur ddiren, armi iselwayen-nsen i sin, a ma d Dda Lḥusin, neγ d Saεdi, nnan-d ulac ara nerju deg wid yenγan Σebban, yezenzen Amiruc i Fransa, rrnan fren iγsan-is di lkazirna n Bab -Jdid, i sin gezmen asirem deg uwanek anazi, yeṭṭurqin γef wegdud di 2001 yenγa 128, iεeggeb 1300 nniḍen, rrnan ḥekkfen tamurt n Yeqbayliyen,asurdi yellan a t-rren ar wanda nniḍen, am akken i d-yenna Saεdi,yenna-d yiwet n tuddsa tagraγlant tebγa a d-tefk amelyar n dollar i twilayt n Tizi-wezzu i wakken a d-tuγal tezdeg-nni deg tella zik, maca adabu yugi-yasen, dγa qqimen ttuwḥebsen. Ahat tikkelt-a, dayen nuki s wayen ixeddem udabu. Aṭas i yefkan tudert-nsen, εerḍen i wakken ad kksen tamuḥeqranit, i wakken a d-rren leqder i γ-yettwakksen, γas ulama ur nessaweḍ ara zik, tura s umennuγ-a n tedsimant i tmurt n Yeqbayliyen, akken walaγ d abrid aneggaru ara γ-id-yessuffγen seddaw uḍar ucengu i yebγan nnger-nneγ, ad nenced akk iselmaden ar ubrid-a, imi iselmaden zemren ad sslemden akk agdud s tektiwin ara d-yerren tudert yelhan di tmurt.\nAmyaru 15 avril 2010 à 16 h 15 min & middot; Modifier\nIgerrez wayen d-tenniḍ a Muḥend. Sarameɣ kan Iqbayliyen ad dduklen ɣef usenfar n tedsimant i wakken ad nekkes azugli ɣef tuyat-nneɣ. S tdukli-nneɣ kan ara nessiweḍ ɣer waya.\naselmad 15 avril 2010 à 20 h 07 min & middot; Modifier\nAzul , macci d Ferhat i d ugur, d agdud aqbeyli i yugin timanit. awal tennid. d lqibayliyen i yerzan amussu!\nAmyaru 15 avril 2010 à 22 h 50 min & middot; Modifier\nAy aselmad, εni tgiḍ kra n usundaj ɣef waya? Amek i d-tufiḍ belli aɣref aqbayli yugi timanit?! Ma yella s tidet yugi timanit, anwa asenfar i s-yehwan? D acu i yebɣa Weqbayli?!!\nSɛid 16 avril 2010 à 12 h 31 min & middot; Modifier\nI nekk ay Amyaru d acu d ak-xedmeγ? Yak ur d-nniγ la zzant wala rγant, riγ kan ad ẓreγ anwa-k. Ahat sεiγ d acu ara d-nniγ neγ ara d-rnuγ deg wawal-ik, maca, ma ur ẓriγ ara xerṣun d wanwa i yettmeslayeγ, ad ṭṭfeγ kan imi-w.\nTamawt: Azul a dda Muḥ!\nmuḥend 16 avril 2010 à 14 h 42 min & middot; Modifier\nazul a Sεid, tikti-ya n tedsimant, tezzuzreḍ-tt yakan deg usiddi-nni-inek, ahat maḍi d tin i d-yegren imγi ass-a, deg wallaγ n Yeqbayliyen i s-yeslan, xersum ammer kan i d-teniḍ deg weskasi-agi, zzant neγ rγant, meqqar aselmad ad iẓer teγs-it ula d netta tedsimant n tmurt n Yeqbayliyen.\ntamawt: ismawen-a iquḍiḍen, ala mmi-s-n-Wemsed i ten-iεeqlen\nAmyaru 16 avril 2010 à 16 h 59 min & middot; Modifier\nA Sεid, xas rriɣ-d yakan ɣef usteqsi-agi yakan i uselmad.. ad d-εiwdeɣ ayen d-nniɣ yakan: ffreɣ isem-iw acku deg-s ssetḥaɣ, deg-s uggadeɣ (aṭas n tamiwin i kkukraɣ).\nLḥaṣun, isem-iw ur yesεi azal meqqren annect i t-yesεa usentel iɣef nettmeslay akka tura. D tikti i d-yewwi ad nesqerḍec fell-as mačči d isem. isem ur yecqi ur yeεni..\nSɛid 16 avril 2010 à 17 h 32 min & middot; Modifier\nD tidet meqqer wazal n usentel iγef nettmeslay yerna win ara d-yinin kra mgal aya, a d-iniγ yecceḍ.\nMa d tugdi, ur tukireḍ, ur tenγiḍ akken qqaren, wehmeγ d acu ara tagadeḍ, ladγa imi tumneḍ s wayen iγef tettmeslayeḍ.\nNekk daγen yettnadin ad iẓer anwa ara yemmeslay, γur-i azref.\nNgum(uqbel) ad zerεeγ timẓin, yessefk ad ẓreγ amek iga wakal.\nTidet kan, nekk mačči γed tedsimant i riγ a d-iniγ kra, acku yal win i d iyi-yessnen yeẓra riγ tadsimant, win ur d iyi-nessin ara atan ihi yezmer ad iẓer tura. Yerna ass-a tessutureḍ tadsimant, sellazekka wissen amek ara tuγaleḍ neγ uhu?\nAla lizambissil ur nettbeddil ara rray-nsen i yenna ahat Carl Du Gull deg wawal-is? Anwa i yeẓran!!!\nNekk riγ a d-iniγ kra γef tmuγliwin-ik(ayen d wamek d-tenniḍ kra n temsal), maca, ma ur ẓriγ ara anwa-k, uḥeqq jeddi-s Amsed d kra yessefsed ur d-nniγ acemma. Ahat ttifxir-ak akka? Tanemmirt ay Amyaru, ssuref-iyi kečč a dda Muḥ, ma ulac d acu d-nniγ!\nAmyaru 16 avril 2010 à 19 h 16 min & middot; Modifier\nA Sεid, ɣef tugdi d usedḥi-inu, d tidet ur ukireɣ, ur xdiεeɣ, ur nɣiɣ, maca i yeẓran ala win yewwten d wi ttwawten.\nTura kečč d azref-ik daɣen ad tessusmeḍ, ur d-teqqareḍ ara tikta-k i win ur tessineḍ.\nYenna-yas winna « wa meεḍur, wa d lḥeqq-is »\nmuḥend 17 avril 2010 à 16 h 48 min & middot; Modifier\nwin qsen izerman, yettuggad iseγwan, d tidet, imcumen-a,ma yella win d-gren ger wallen-nsen, ar tura mazal ulac wara sen-yinin acimi, γef waya i nra ad tili tedsimant n tmurt n Yeqbayliyen, i wakken ad nesεu tuddsa ara γ-iḥudden,\nkader.d 25 avril 2010 à 21 h 59 min & middot; Modifier\ntanemirt-ik &ef umagrad-a yelha.


Q=18	C=14	SS=0	LS=0	PS=0	DC=0	LC=4	SD=0	BS=0	G0=42	G1=3	G2=1	DLID=ber_Latn	BODY=Weaam hilali – Ya msafer wahdak Abdelwahab. Abdelwahab Hanachi – Mahboubi. Bellydance paris – Mohamed Abdelwahab. Bonne chance à la formidable chanteuse! Abdelwahab Doukkali – Kata’ Jabni. Mohamed Abdelwahab – Qidoun.\nMais Hamdan – Sherine Abdelwahab Parody. Sherine Abdelwahab – Enkatabli Omr. Mohamed Abdelwahab – Kan Ajmal Youm. Sur la couverture de l’opus, Shirine Abdulwahab pose en Déesse de l’antiquité grecque, signalant ainsi à tous que son influence ne fait que grandir et s’étendre encore plus dans le monde de la musique arabe. Sherine Abdelwahab – Mathasbnish. Weaam hilali – Ya msafer wahdak Abdelwahab.\nBataminnak – Yosr- Sherine AbdelWahab. Ramzi Abdelwahab – Dabka. Mohamed Abdelwahab – Abdellwahab bali ya nassini. Balach Tebousni F’âanaya – Med Abdelwahab. Sherine Abdelwahab – Be kelma menak. Abdelwahab – Doukali marssoul l7oub.\nSherine Abdelwahab – Mathasbnish. Mohamed Abdelwahab Abdelfattah – Electronic Music. Sherine Abdelwahab – Bekelma Menak. Mohamed Abdelwahab Abdelfattah – Weekend 1. Twist de coiffure – Abdelwahab. Weaam hilali – Ya msafer wahdak Abdelwahab. Abdelwahab Agoumi – Medley. Shirinf Hannachi – Maret Nasayem Sef.\nMohamed Abdelwahab Abdelfattah – Concert Nov. Mohamed Abdelwahab – Akdib Alik.\nBellydance paris – Mohamed Abdelwahab. Mp33 Abdelwahab – Balach tebousni. Sherine Abdelwahab – Enkatabli Omr. Mohamed Abdelwahab Abdelfattah – Fonun Program. Mohamed Abdelwahab Abdelfattah – Film Music 4.\nAbdelwahab doukkali feuilleton – Le succès est au rendez-vous AR. Saad Abdelwahab – Ala chat hob – lih ya hiloua elghira.\nShirine Abdelwahab – Ana Mosh Betaat. Ala Bali en mi mente – Shurine Abdelwahab subtitulada. Abdelwahab Doukkali – Taala. Shereine Abdelwahab – Enkatabli Omr. Abdelwahab Doukkali – Kata’ Jabni. Mohamed Abdelwahab – Nach Instrumental. Abdelwahab Doukkali – Twist iway t’koussi. Mohamed Abdelwahab Abdelfattah – Music Therapy 1. Abdelwahab Doukali – Layoum Lokhdor. Sherine abdelwahab – Boss ba2a English lyrics.\nAbdelwahab Doukkali – Kan Ya Makan.\nBatamenak – Sherine Abdelwahab By Me. Abdelwahab – Sit El Habaib. Cheikh Abdeowahab Abdjaoui – Iniyid Sfahmiyid. Tol Omri 3ayech Liwahdi – Med Abdelwahab. Mohamed Abdelwahab – Qidoun.\nMohamed Abdelwahab – Elalam. Mohamed Abdelwahab – Elwadi. Mohamed Abdelwahab Abdelfattah – Film Music 2.


Q=18	C=18	SS=0	LS=0	PS=0	DC=0	LC=0	SD=0	BS=2	G0=6	G1=4	G2=2	DLID=ber_Latn	BODY=Nastavlja se skandal medijskog reketa - Media Daily\nNastavlja se skandal medijskog reketa\nMediji u Sjevernoj Makedoniji ne prestaju pisati o mega skandalu medijske grupe koja je godinu dana reketarila medijske tajkune.\nLfgtxt l Fxfjftlnx Lkffgnltxt lf stfgkkxl stgkkt n affk gfklgkml afgtxgff ftlsf fnxk xf fngtll gklk tfffkkttmk afgtxgff kkxfllf.\nVtlškjflf atfžf gngmnjln jttxl n njna gfklgkml, k ltfgltst X lnjtlktt 1BC snčfmt gl sngmtxf gjffk lkslškkkt stng fnxt knlf.\nRglalxtčflt Znxkl Znjklnjgft, pjkl Znft 13, lfdntakmlt jmkgltf 1BC-k t lxffnj fnasklxnl Antkl Ltmfjgft stfskčflt gl l sttkjnt tgktkžlnf pkkjntk l Ffnsmxl. Bttmtfna stfktkžtjklxk stngknttxk 1BC-k stnlkđflt gl fnastnatkttkxlćt akkfttxkmt n gfgfkkf akffgnlgftu snglpfkltfk t kjtkft, afđl fnxtak gl Antkl Hpaklnj, Xtxkk Aklngft, Btlfx, JRXP t gtlft. Lkkfttxkmt gl nstkđflt, ngkstklt t gstfalt pk tpllđtjklxf tfffkk, k stfksngkkjmxk gf gk gl kn fnstxf lfpkfnltkn sttgmlšftjklnf akkfttxkmk fnxt xf l jmkgltškjl Ftfgk gsfstxkmlnf xkjlnf klžtkfmxk.\nJkfnl njnf gfklgkmk fmkjlt ltfgltf 1BC-k Hsn Jkstklnj snkjtgtn xf l tpxkjt pk H1 gk lkslškk kfmfjtptxl. Vnglšf, Jkstklnj xf tffkn fkfn lkslškk kfmfjtptxl tp pgtkjgkjfltu tkpmnfk, k lf psnf gfklgkmk.\n“Žfmtn gka lkstkjtkt stnxffk t atgmta gk gan stmt lgsxfšlt. Fjkft axfgfs gka snkstgtjkn lfnjntf 1BC, kmt lfćl snkstgkkt gmxfgfćt. Jf psnf gjffk škn gf gnfngtmn, lffn tp pgtkjgkjfltu tkpmnfk. Znjklnjgft gf ltxf atxfškn l ltfđtjkčfl snmtktfl, kf tpjxfškkjkan stfak stndfgtnlkmlta gkklgktgtak“, tffkn xf Jkstklnj.\nX stnftkagfk ltfgltsk Zkgtklfk Jngknjk snkjtgtmk xf gk ngmkpt g kfmfjtptxf g tgkffna lfnjntna n klkntgfna tkgl slkfa fnxff xf stmk klfkžttklk. Jnjtlkt ltfgltf Zntxkl Znjklnjgft tgkn kkfk xf lkxkjtn gk ćf lkslgktkt kfmfjtptxl.\nRsklžsk n tpllgt ng 1,5 atmtxllk fltk ngkkxf pk gkgk gkan pk Znjklnjgfnf t Ltmfjgfnf, t ltxfglk gtlfk ngnsk ltxf snpjklk lk tkpfnjnt.\nFOTOScreenshot video 1TV\nPrethodni članakBujošević na čelu RTS-a još godinu dana\nSlijedeći članakHBO snima u Cavtatu


Q=0	C=0	SS=0	LS=0	PS=0	DC=0	LC=0	SD=0	BS=1	G0=17	G1=11	G2=2	DLID=ber_Latn	BODY=Azem ou l'exil Kabyle - La confédération des Iflisen Umellil\n<< Pourquoi on autorise les Qataris... Le pouvoir n'aime pas Issad... >>\n23 janvier 2012 1 23 /01 /janvier /2012 00:18\nSliman Σazem d amedyaz, d anaẓur , d tigejdit n ccna n teqbaylit. Ilul ass n 19 ctember 1918 di tmurt n leqbayel, taddart Agni-Geɣran, Lɛerc n At-Sedqa, deg tama n Yiwaḍiyen. D mmi-s n Leɛmara d Yamina, yesεa 03 watmaten-is Bujemɛa, Waɛli d Ali, akk d 02 n tyessetmatin, Ḥǧila d Wardiya.\nYella d mmi-s n ufellaḥ am netta am leqbayel n lawan-nni ; deg uɣerbaz ur izad ara, yella d alemmas. Aqerru-is iwehha sanda nniḍen. Si temẓi, Sliman Σazem yeḥmel ad yecnu γas akken tallit-nni d lεib win icennun.Yella d win i iḥemlen aṭas timucuha n umaru afransis Jean de La Fontaine. Dɣa, annect-a, yeǧǧa-d later deg umecwar-ines n tẓuri d ccna, imi deg tezlatin-is yessenṭṭaq-d aṭas n yiɣersiwen.\nTamedyazt n Sliman Σazem d tazedgant u d talqayant, yeṭṭef-d afus i tmedyazt taqbaylit di tsuta yezrin, yeṣṣaweḍ-itt-id i tsutiwin i d-iteddun, yerna deg ubrid hrawen. Sliman Σazem yeffeɣ taddart-is meẓẓi. Yesɛa 11 n yiseggasen di lɛemr-is asmi i iruḥ ɣer Lezzayer tamaneɣt iwakken ad yexdem ɣer iṛumyen deg tama n Sṭawali. Asmi yewweḍ 19 n yiseggasen yezger agemmaḍ ɣer Fransa. Iṛuḥ ɣer temdint n Leɣwi (Longwy) anda yexdem deg yiwet n lluzin, uqbel ad as-d-ssiwlen ad yels, akken ad yettekki deg ṭrad-nni iwumi qqaren Issoudun. Deg 1940, yeffeɣ-d seg lɛesker, yeffeɣ tamdint n Leɣwi, yekcem tayeḍ : Paris anda i ixeddem dinna deg umitṛu sdaxel uderbuz (akken yeqqar deg yiwet n tezlit-ines). Sin yiseggasen mbeɛd, wwin-t lɛesker n Lalman ɣer Rhénanie deg tama n umalu n Lalman, ur d-yeffiɣ armi d asmi tewwi Fransa tilelli-s, deg 1945. Kra n yiseggasen syin, yeṭṭef yiwet n lqahwa. Dɣa din yella icennu i yiminigen am netta. Taɣect-is tamezwarut A Muḥ a Muḥ yessuffeɣ-itt-id ɣef yinig. D tizlit i d-yeldin abrid i tamudi n 50 n yiseggasen n ccna igerzen.Asmi i tewwi Lezzayer timunent deg useggas n 1962, Sliman Σazem ur yeṭṭif ara imi-is ɣef wayen i iḍerrun deg tmurt. Dɣa ilmend n waya, gedlen tuɣac-is ur d-ttɛeddint ara deg Rradyu n teqbaylit seg useggas n 1967 ar 1988. Sliman Σazem d anagi ɣef tallit ideg yedder, d anagi ɣef ddunit ur nban s anda i tetteddu, akken yeqqar deg yimeslayen-is : Llah ɣaleb, kulci yeqleb, Zzman tura yexxerweḍ, atg. Tuɣac-is d tugniwin n temetti i d-yesnuqul.\nyemmut ass n28 yennayer 1983 di Moissac tamurt n Fransa.


Q=10	C=8	SS=8	LS=0	PS=3	DC=0	LC=0	SD=0	BS=6	G0=27	G1=8	G2=2	DLID=ber_Latn	BODY=Nzemmer a neqqas macca s umeẓẓuɣ? | Le RIFAIN\nNzemmer a neqqas macca s umeẓẓuɣ?\nYenna Charles Spence, i yellan d apsikulug di tseddawit n Oxford; « Macca wer das-netterri ca mezri s uqemmum d tinzar d tiṭṭawin waha. Nessexdam ula d imeẓẓuɣen. »\nAṭṭas n twalatin, yettebhaḍ s twarrit n mezri aked wufuẓ n macca.\nYegga Spence tirezzutin-nnes di ɛecrin n iseggusa x mamek i ifettel walli min das-dd-ittasen zi takayin-nneɣ (lḥawass), kter ɛad di lweqt n macca.\nYenna i BBC: « Aqa ṣṣut n ca n maccat, d uxerxec i nettesla xmi nettɣellef macca, d wesqerqeb niɣ d aɣejɣej n tɣenjayin aked ṭṭbasel. Niɣ ula d tamuzikt i ɣer nesḥessa xmi ili nettett, merra manaya yessgem isuraf n tnamit-nneɣ aked macca ».\nYura Charles Spence ijen udlis iemma-t: « Tafizikt n macca: Tamassant tatrart n macca ». Netta d amessugur n yijjen llabu n trezzut di tseddawit n Oxford.\nYeswiza aked iḥemmasen mamek ggin! Bac a dd-isaqar « isuraf di macca s waṭṭas n takayin (lḥawass) ».\nIttwala umussnaw-a belli macca d ijjen lḥajet teqseḥ x min nettɣil neccin. Kter ɛad deg uswir (lmustawa) n tmesla. Wer yelli ca weḥd-s i ittraḥen deg uxarres-a.\nAɣeẓẓi d ukerkec:\nWesɛent maccat ittkerkucen, niɣ tinni ittɣeẓẓaẓen. Bda zi maccat i ittwasennɛen, am čambi, uca ruḥ ar maccat itteɣẓaẓen i wer yettwasennɛen ca, am qawit d lluz…\nYegga Charles Spence ijjen ujerreb x baṭaṭa ittkerkucen, bac ad yessen ma taycit s lmadaq-nnes tettbeddal ɛlaḥsab ṣṣuṭ n ukerkec-nnes, i dd-ittasen ɣer takayin-nneɣ.\nIsaqar-dd umussnaw ijjen ṣṣuṭ yettwaɛdel s tliktrunit i ukerkec, bac ad awḍen yinni i ittetten ad ssnen ila ca zi maccat ttkerkucent kter.\nCcin yinni icerken deg ujarreb-a, zi macca d icten. Maca kul ijjen d taykit-nnes, ɛlaḥsab ssuṭ n ukerkec i dd-saqaren aked macca-nni.\nṢṣuṭ ittbeddal lbennet\nTewca tseddawit n Oxford « Prix Ig-Nobel » i tubbuhelya tamassant s ssibbet n uxarres-a.\nYenna Charles Spence; « Aseggas n 2009 ttuɣa ɛad wer nerzu di manaya. Ttuɣa yeqseḥ ad txarrsed belli a din-yili wi ɣa yerren taynit i usentel-a. Maca zi lweqt-nni, ttwaggen xirrebbi n isuraf d trezzutin i wuɣun n ṣṣuṭ aked lmadaq. Macca yefsusen lebda tettili tettkerkuc. Lebda tettili tettegg ca n ṣṣuṭ ».\nUla d ijjen ma ittawy-itt di baṭaṭa ireḍben, waxxa nessen belli deg-s merra min das-itticcen lmadaq-nnes ».\nSsibbet i zi nettexs macca ittkerkucen ɛad wer tbin. Maca din aṭṭas n yebriden i zi nezmer a nesserɣ tfawt x manaya, ɛlaḥsab min ittwala Charles Spence.\nAmen yeqqar: « D ijjen twarrit s deɣya-deɣya zeg walli-nneɣ ». Yerni yenna: « Lxuḍert itteɣẓaẓen tettili d ṭṭri kter. S uya, ṣṣuṭ yeqqen deg walli-nneɣ aked yijjen uxarres yeqqar lḥajet-nni d ṭṭri, tecna. »\nIruḥ Spence ɛawed ɣer yijjen lxezrat nniḍen yesskana deg-s mamek temsar itteɛjib-aneɣ min ittkerkucen. yeqqar: « Xmi nbedda a necc ca n lḥajet, nettqas-itt. Maca alli wer dd-itterri taynit. Maca xmi nettett ca n lḥajet tettkerkuc, manayenni ittejja-neɣ a nerr taynit i min ɣer-neɣ deg uqemmum ».\nManaya ittejja-neɣ a nexs maccat ittkerkucen niɣ itteɣẓaẓen kter, minzi nettɣil aqa lmadaq-nnes ittɣima-aneɣ deg uqemmum aṭṭas.\nTamuzikt d macca:\nGETTY CREATIVE/ MUKHINA 1\nYenbec Charles Spence d terfiqt-nnes di min itteqqnen tamuzikt aked lmadaq n macca.\nIttwala aqa maccat yiẓiḍen niɣ tinni tisemmaɣin, qqnent aked ṣṣuṭ yuɛlan, maca macca ireẓgen, teqqen aked ṣṣuṭ yudar.\nMala tesḥessed ɣer ca n uɣennij amen tsessed lqehwa, niɣ amen ttetted ca n uwezwiz n čikulaṭi, manayenni ittejja lmadaq yejhed.\nNzemmar a nɣasṭar drust n ssekkar mala nerni ca n tmuzikt tiẓiḍ aked min nettett. deg wemkan n tmuzikt ijehden i ittɣemmaqen x taykit-nneɣ s lmadaq.\nYerni Spence yenna: « Amen neqqen ca zi maccat aked ca n markat n binu, nzemmer a neqqen jer ṣṣuṭ d lmadaq ».\nYenna umessnaw-a belli dinni ijjen yiger yiriw n tmassanin aqqa-neɣ nreẓẓem x-as.\n« Aṭṭas i umi wer t-teksi teqrabt illa tamuzikt tzemmer ad tbeddel lmadaq. Mayemmi wer netteqqen ca n lbennet aked ca n ṣṣuṭ? wer itthemmi man aklaṣi n tmuzikt i umi tetteslid, dinni lmadaq ittas-dd akid-s! ».\nLucía Blasco, BBC\nƔer ɛawed: « La tour Eiffel »… Tidet i wer tessined x « Temɣart n wuzzal »\nLqehwa, cḥal wer yeddarin? cḥal yeddarran? | Le RIFAIN 20 décembre 2020 ɣa 13 01 29 122912\n[…] Nzemmer a neqqas macca s umeẓẓuɣ? […]


Q=11	C=8	SS=0	LS=0	PS=2	DC=0	LC=0	SD=0	BS=1	G0=28	G1=5	G2=0	DLID=ber_Latn	BODY=Tturaren tiqqar, nekni nettnezzih - Tamurt | Isallen n tmurt\nHome Tasertit Tturaren tiqqar, nekni nettnezzih\n5 Yunyu 2016\nMaca mi ara tesselleḍ i tigi si temẓi, ar temγar ad lluγent tlufa gar wallen-ik. Kra ara d-ikken sennig-sen ad t-wallin d asawen, d ayen umi ur zmiren. Diγen netta ayen akka ak ara iḍerrun di tqacuct uwanek n Llezzayer unfen-as, jjan-t kan i Rebbi. Ma d wid iṭṭfen adavu, kkes-asen kan Iqvayliyen deg uvrid ayen nniḍen fessus fell-asen.\nAkka ihi imsevḍan d iderma, d tirebbuâa. Amzun d kra n wurar ara uraren. Kra ttγimin da kra nniḍen akk-in. Wa ijebbed akka wayeḍ ijjebbed akk-in. Myal yiwen dacu ara iḥwes, dacu ara iqejjem. Am yiḍan izzin i yiγes. Seg Assmi teffeγ Fransa, d tmurt vḍan-tt, ccan-tt. Rram-tt d ayla nsen, d taferka nsen, d akal nsen ur d-ḥellan. Ur d-cliggen deg imeγvan ur d-cqin deg uẓawali. Wanag tugdut d izerfan n umdan neγ tatrart d iγevlan n Iqvayliyen kan. Nutni a wid ufella a wid n wedda ur d-rrin tigi ar gar wallen nsen.\nTineggura yagi mi akka yuγal uqejmuṛ n uselway nsen – ar’aten iccen – d amurḍus, iselqaf, ivda ṭṭvel d wurar. At usammer gemmaḍ-in at utaram gemmaḍ-a. Wid iḥnunfen ar Butef akka, wid ixnunsen ar Tufiq akk-in. Adrum n Ujda d win ijiniṛalen. Kra din d aḥwas n tyeggirt u kra din mgal aγref d wayen i t-inefâen. Ihi wa ittaṭaf afus i wa, wa issextutus mgal wihin. Assmi ara teddez tevrez ad mtawan amek ara farsen tazrivt gar asen. Acku ar tagara ad uγalen ad myaâqalen d atmaten.\nMa d Iqvayliyen ara ttnezzihen. Amzun dhan ur zhin. Afus γef leḥnak, imi ildi, anyir ikres, vaten. vaten u xaqen acku aâyan deg sent. Aâyan di texnanasin d tkerkas n wid icudden tamurt n Llezzayer ar tcuḍaḍ nsen. Acku Iqvayliyen ẓran tixnanasin n wAâraven ur sâint ara tagara imi tettwaẓẓa twekka deg iqerray nsen. Maca assa, ayen d-ittarran asirem, d tikin n Uqvayli u d ttvut ines d akken imal, azekka ines d win n tarwa-s atnin di timmunent n tmurt-is, di Taqvaylit. D tagi kan i Taqvaylit!\nPrevious articleIzwawen yessefk ad lemden ayen imi qqaren medden „Ssefsaṭa“ (Diplomatie)!\nNext articleẒeddam ḥeggas


Q=6	C=6	SS=0	LS=0	PS=0	DC=0	LC=0	SD=0	BS=0	G0=10	G1=7	G2=5	DLID=ber_Latn	BODY=Ari es Tmaziɣt niɣ ejj xaf-k Tamaziɣt اكتب بالأمازيغية أو دع عنك الأمازيغية – FreeMorocco.com\nFreeMorocco.com 0 10-02-2020 17:44\nZey takunin en wannaz Amaziɣ nettaf is dey 2019 sul tettṛakkʷal tufut en Yimaziɣen yeɣṛin dey tesdawit zey tira es tutlayt Tamaziɣt deg yibatuten en tudert ed wamun waxxa ttexsen ad arin es tutlayin nniḍen. Aha waxxa malla yura yites dey-sen kra es Tmaziɣt yettili uyenni d-amareg ay wer yeqqaṛ yijjen aha wer et igerra yijjen aha ansa nnes yella dey tmujay en temkaṛḍiwin yettwattun.\nWenni yesfukulen is (belli) netta yettawey itt dey tutlayt Tamaziɣt aha “iɣennes” deg webrid en Tmaziɣt iwa ad yari icten niɣ snat en twalatin deg wayyur kra en tseddarin yefsusen es tutlayt Tamaziɣt (es tentala tawassant nnes, es umedya) ɣef mayenma en ubatu ay d-as igerzen zeg yibatuten en tudert tawassant ed tmukras tiɣerfanin ed tumanin timaḍlanin.\nAha wenni yettarin es Tmaziɣt Tarifant netta yettari es tutlayt Tamaziɣt. Wenni yettarin es Tmaziɣt en Dren (Aṭlas) netta yettari es tutlayt Tamaziɣt. Wenni yettarin es Tmaziɣt Tacelḥit netta yettari es tutlayt Tamaziɣt. Aha wenni yettsuran dey tira nnes jar tentaliwin Timaziɣin netta altu yettari es tutlayt Tamaziɣt.\nAha wer yelli mayemmi ɣa tennuɣejfed ɣef wallfus ad yili umagrad nnec niɣ tirawt nnec d-amerrunkes en tgerrawt tiniri en yiɣṛem nnek niɣ en temnaḍt nnek es umentil en timmezrayin tintalanin jar temnaḍin yessawalen Tamaziɣt. Aya d-tanuflayt aha d-tisirikt. Malla (iɣ / mec) ɣṛan 40 en midden deg yiɣṛem nnek amagrad Amaziɣ nnek (ɣef yimxumbal en yiɣṛem, es umedya) amagrad nnec d-amaras. Wer yelli d-anakmar ad ɣṛen amagrad nnec 40.000.000 en Yimurakucanen ɣef tesna en wemtiweg.\nWenni yexsen ad yari Tamaziɣt es usekkil Alatin d-ta d-taragit tamyuft akk dey temsutal a Timurakucanin aha timaḍlanin. Wenni yexsen ad yari es usekkil en Tifinaɣ wa d-inezgi nnes, aha wer d-as yeqqim ɣas ad dd-yessufeɣ iɣallen nnes. Aha wenna iran ad yaru Tamaziɣt es usekkil Aserɣin (Aɛrab) iwa wad iga kra yifen urd kra.\nAha inni yesfukulen is mezzɣen Tamaziɣt uca ttneṛwalen zey tira en kra en tseddarin Timaziɣin es tsennsert is ttṛajan (ssuggumen / tteqqlen) ad dd-ḍaren wumlan zeg IRCAM niɣ zeg Uwanak iwa nitni wer fellsen dey tutlayt Tamaziɣt, niɣ tili urin zey-s amen tet ssawalen dey tudert nsen tawassant aha tanemyart, asel ma ad ṛajan (ad ssuggmen / ad qqlen) ad dd-ḍaren wumlan en IRCAM niɣ en Uwanak.\nApprendre la langue berbère: Parle berbère – Siwel Tamaziɣt – Langue du Maroc, Algérie, et du monde berbère


Q=3	C=0	SS=0	LS=0	PS=3	DC=0	LC=0	SD=0	BS=2	G0=19	G1=9	G2=2	DLID=ber_Latn	BODY=Isem yiwen, tajaddit tefreq-iten - Tamurt | Isallen n tmurt\nHome Timetti Isem yiwen, tajaddit tefreq-iten\nTAMURT – Yella yiwen n uzayri d aɛrab, yettidir di lqarub n Lpari. Yiwen wass, aɛrab-agi ibɣa ad inadi af iẓuran-i deg ddunit anida ma llan, igad u ɣur igan issem “Isli” am netta. Imuqel g internet armi i d-iɣli af yiwen isem icban win-is, Yufa bab-is isɛa lqahwa di tɣiwant n Saint-Ouen (93). Imiren iṭṭef-d tansa (ladris), azekka nni iruh ad isseqsi fell-as u « ad ismug tamusni tamerbuḥt ma irad Yillu » ah-at, ttin ara idumen i lebda.\nAkken yewweḍ ar dinna, yekcem ar ttberna isem-is “La mascotte” av G. Peri, yufa yiwen deffir n ukuntwar, dɣa ikmandi ayen ara isew. Mi is-d-issers lkas d wayen yekmandi, inteq ar bab n lqahwa, yenna: -Bɣiɣ ak-id-sseqsiɣ a mas ma ad yit-semḥeḍ, ma ulac uɣilif…. (staɛrabt is-yehder). Aqbayli deffir ukuntwar yewhem d acu akka ara s-id-yini wergaz ur walant wallen-is di laɛmer, yernu as-d-ittemmeslayt s taɛrabt n wevrid. Irra weqbayli s tefransist :\n-D acu akka ik-id-yecqan, ar lxir ? Aɛrab azayri, aččamar armi d idmaren, yecmumex ar ɣur-s, yenna:\n-Teḥsiḍ neɣ ala…? Kečč yak isem-ik Isli neɣ mdah, am akken i tufiɣ ? Aqbayli yesxec kan, itmuqul-it, itraju d acu ara\ns-yer d sserf akken “ad t-isemmeṛ” s wawal. Inna-yas: -Ih, akka iyella lḥal, s tidett, d wagi I d isem-iw. Aεrab anida ara k-iger a lferḥ, yerra-as s ucmumex armi d imezzuɣen, yenna :\n– Ufiɣ-t deg lbotin n tilifu; nek tufiḍ lla ttnadiɣ acḥal ayagi af tjaddit-iw akk anida ma llan deg umaḍal akken llan, ah-at yiwen wass a nemyiggeret akk jmiɛn ma yekteb !\nAqbayli isseqsa-t wansi-t umexluq-agi i isɛan isem am netta, id d-iruḥen ar ɣur-s a t-yerr n tfamilt-is. Winna ittkemmil deg umeslay iqqar-as:\n– Ula d nek d azayeri am kečč.\nAqbayli yenna ula d netta:\n-Ih, am nek,… maca timeslayin nneɣ mačči yiwet-nsent, mxallafent ay ameddakel, neɣ mdah ?\nAɛrab issusem-kan, ibedd-as wawal, dɣa yenna: Ih, stidett, maεna yak d Izayriyenakk inselmen i-nella yakk.\n-Nniɣ-ak ay-amexluq n Ṛebbi, sew-kan lkas-ik teṭfeḍ iberdan-ik s-yagi di laɛnaya-k, nek ur lliɣ n tfamilt-ik xas isemawen nneɣ yiwen-nsen; d amcabi-kan imcaban, wammag amek ara tiliḍ d mmi-s n laṣel-iw imi kečč d aɛrab nek d aqbayli ? Dagi-kan amer di tefhimeḍ, tili fiḥel ma tesseqsaḍ-iyi-d yakk ! Aɛrab isgwergwer lkas-is af tikelt, tawurttefka-t, iffeɣ tufɣ a n iberriq. Akken ids-yenna Zedek. Mulud (at idekker Yullu s lxir) : « win ur nessin taqbaylit, awer timlilit !\n» iffeɣ tufɣa n iberriq «\n– Tadyant agi n Uqvayli ak n waɛrab tedra-d s tidett deg yiwet n tberna n weqbayli di Saint Ouen di lqarub n Paris.\nPrevious articleA Yillu di laɛnaya-k, ḥareb ɣef tmurt taqbaylit !\nNext articleDihya Boumedjane tilemẓit TAGRAWALT